Azərbaycanlı Almaniyada vağzalı partlatmaqla hədələdi - AzToday\nƏsas səhifə/Dünya/Azərbaycanlı Almaniyada vağzalı partlatmaqla hədələdi\nAzərbaycanlı Almaniyada vağzalı partlatmaqla hədələdi\n26 Oktyabr, 2017 [22:43]\nOktyabrın 20-də, axşam saatlarında içkili vəziyyətdə olan 41 yaşlı azərbaycanlı Almaniyanın Kassel vağzalında ajiotaja səbəb olub.\nVirtualaz.org bildirir ki, bu barədə yerli Llokalo24 nəşri xəbər yayıb.\nKassel-Vilhelmsxyox stansiyasına gələn qatarın bələdçiləri federal polisin əməkdaşlarına bildiriblər ki, sərnişinlərdən biri özünü olduqca aqressiv aparır. Polislər onu sakitləşdirməyə çalışanda həmin şəxs qışqırmağa başlayıb və bildirib ki, yükündə bomba var və onu partladacaq.\nKişini sakitləşdirmək üçün, polis əməkdaşları güc tətbiq etməyə məcbur olublar.\nSonra yükə baxış keçirilib. Amma adı açıqlanmayan azərbaycanlının yükündə nəinki bomba, ümumiyyətlə heç bir partlayıcı tapılmayıb.\nAlman nəşri qeyd edir ki, azərbaycanlı fransız pasportu ilə səyahət edib. Alkoqol testi aşkar edib ki, kişi güclü sərxoşluq vəziyyətində olub.\nAlmaniyanın federal polisi azərbaycanlını saxlayıb və ona qarşı cinayət işi qaldırıb. Ancaq o, məhkəmənin, prokurorla məsləhətləşməsindən sonra, təyin etdiyi 500 avro cəriməni ödəyib və sərbəst buraxılıb.\nOrta məktəb dərsliyində kobud səhv – FOTO\n27 May, 2022 [10:52]\n27 May, 2022 [10:50]


PAŞİNYAN “SİYASİ KOMA”DAN ÇIXIB, RƏQİBLƏRİNİ ZƏRƏSİZLƏŞDİRİR - Özü üçün yeni iqamətgah da müəyyən edib | AzPolitika — onlayn siyasi-ictimai qəzet\nPAŞİNYAN “SİYASİ KOMA”DAN ÇIXIB, RƏQİBLƏRİNİ ZƏRƏSİZLƏŞDİRİR - Özü üçün yeni iqamətgah da müəyyən edib\nDərc olunub: 18/11/2020 - 08:50\nÇoxlarının Ermənistanın tarixi məğlubiyyətinin əsas baiskarı saydığı Nikol Paşinyan sanki yavaş-yavaş “siyasi koma”dan çıxmağa başlayır. Faktiki kapitulyasiyadan sonra bir müddət hansı deşikdə gizləndiyi məlum olmayan baş nazir artıq iki gündür üz-araya çıxıb, parlamentdə çıxış edib, ittihamlara cavab verib və s.\nHazırda Paşinyan və onun partiyası müxalifətin və cəmiyyətin hücumlarından müdafiə olunmaq və siyasi rəqiblərini zərərsizləşdirməklə məşğuldur. Buna tam olmasa da, qismən nail ola bilir ki, bu da təsadüfi deyil.\nÇünki müharibə başlayana qədərki özündənrazılıq və yekəxanalıq təkcə Paşinyana və onun komandasına yox, bütünlükdə erməni cəmiyyətinə xas xüsusiyyət idi. Və bu gün də artıq ermənilərin çoxu anlayır ki, hazırda yaşadıqları acı məğlubiyyətin, miskin durumun səbəbkarı təkcə Paşinyan yox, həm də hakimiyyətli-müxalifətli ermənilərin özləri, öz daxili xislətləridir.\nBunu ötən gün Paşinyanın partiyasından olan deputat, xarici əlaqələr komissiyasının sədri Ruben Rubinyan da parlamentdəki çıxışında söyləyib.\nRubinyan deyib ki, müharibə başlayan gün, yəni sentyabrın 27-də Paşinyan müharibəni dayandırmağın mümkün olduğunu bəyan etmişdi və buna nəyin bahasına nail olunacağını da bildirmişdi: “Cavabında nə eşitdik? Bütün fraksiyalar dedilər ki, bu, qəbuledilməzdir: “Biz sona qədər gedirik, biz sizinləyik”. İndi isə bunun əksini deyirsiniz: “Hər şeyi xilas etmək olardı, biz sizə xəbərdarlıq etmişdik.” Bunu etməyin, insanların hislərilə oynamayın”.\nPaşinyanın yaxın adamlarından olan Rubinyan erməni cəmiyyətinin öz günahını anladığına işarə vuraraq deyib ki, bu gün hökumətə qarşı etiraz aksiyalarına toplaşanların sayı getdikcə azalır və “onların sayı minlərlə olsa da, hər halda on minlərlə deyil”.\nRubinyan bunu həm də onunla əlaqələndirib ki, müxalifət artıq baş vermiş fakta görə hökuməti tənqid etsə də, çıxış yolu göstərmir.\nBu arada Ermənistan prezidenti, müharibəyə qədər Paşinyanla isti münasibətləri olan Armen Sarkisyan faktiki olaraq, hökuməti istefaya çağırıb və növbədənkənar parlament seçkilərinin zəruri olduğunu bildirib.\nÖzünün xalqa müraciətində ermənilərin nə qədər aciz və miskin duruma düşdüyünü etiraf edən Sarkisyan artıq Ermənistanın sentyabrın 26-dakı ölkə olmadığını deyib: “Biz müharibəni döyüş meydanında olduğu kimi, diplomatik və beynəlxalq arenada da uduzmuşuq.”\nArmen Sarkisyan bildirib ki, Dağlıq Qarabağdan Ermənistana köçənlərin böyük axını nəticəsində ölkədə humanitar faciə baş verib. Koronavirus pandemiyası ilə bağlı da vəziyyət ağırdır.\nO, vəziyyətdən çıxış yolunu bütün siyasi qüvvələrlə müzakirə etdiyini və yeganə yolun növbədənkənar parlament seçkisinin təyin edilməsi və keçid hökumətinin yaradılması olduğu qənaətinə gəldiyini bildirib.\nLakin məsələ ondadır ki, bu, Ermənistan prezidentinin arzusuna, qərarına görə həll ediləcək məsələ deyil. Paşinyan razılıq verməsə, heç bir keçid hökumətindən, növbədənkənar seçkidən söhbət gedə bilməz. O isə nəinki istefa vermək niyyətindədir, əksinə, yerini bərkitmək və rahatlamaqla məşğuldur.\nMüxalifəti açıq şəkildə təhdid edən və günahın təkcə onda deyil, ondan əvvəl ölkəyə rəhbərlik edənlərin də üzərində olduğunu deyən Paşinyan İrəvanda özü üçün yeni iqamətgah müəyyən edib və oraya köçmək niyyətindədir.\nSöhbət Ermənistan prezidentinin İrəvanın Baqramyan 26 ünvanında yerləşən iqamətgahından gedir. Paşinyanın sözçüsü deyib ki, qanunla baş nazirin həmin iqamətgahda işləməyə tam ixtiyarı var. Erməni mətbuatı isə yazır ki, Paşinyan həmin binada özünü daha təhlükəsiz hiss edəcək. Həmçinin, etirazçıların dağıtdıqları baş nazirin ofisinin əməlli-başlı təmirə ehtiyacı var.\nBu arada müxalifət ölkədə hərbi vəziyyətin ləğv olunmasını tələb edir. Çünki qanunla hərbi vəziyyət şəraitində kütləvi toplantılar da daxil olmaqla, bir çox siyasi hərəkətlərə qadağa qoyulur. Ən əsası isə həmin dövrdə parlamentdə hökumətə etimad məsələsi qaldırıla bilməz. Hökumət isə hələ hərbi vəziyyəti qaldırmaq fikrində deyil.\nBir sözlə, Paşinyan istefa verənə oxşamır. Bu, Ermənistanın daxili işidir vəəlbəttə ki, İrəvanda siyasi didişmə nə qədər çox davam edərsə, işğalçı ölkə bir o qədər gec özünə gələr, əgər gələ bilsə. Təbii ki, Paşinyanın hakimiyyətdə qalmasında bu şəxsi həmin posta oturtmağa nail olan Qərbdəki məlum qüvvələrin marağı var. Lakin bir sıra rusiyalı şərhçilər Paşinyanın hələ bir müddət vəzifəsində qalmasında Rusiyanın da maraqlı olduğunu iddia edirlər.\nMəlum məsələdir ki, Paşinyanın müəyyən dövr hakimiyyətdə qalması noyabrın 10-da qəbul edilmiş sənədin tam icrasını təmin etmək baxımından müsbət hal kimi qiymətləndirilə bilər və bu, Rusiyaya da sərf edir. Çünki bununla Ermənistanın hakimiyyət dəyişikliyi və digər buna bənzər bəhanələri qalmır, Paşinyan imzasına görə məsuliyyət daşıyır. Bu, həm də Rusiyanı razılaşmanın icrasıyla bağlı əlavə başağrısından sığortalamış olur.\nLakin Paşinyanın baş nazir postunda qalması bir məsələyə görə dəəlamətdardır - onun hakimiyyətdə qaldığı hər gün onu efirdə görən, səsini eşidən erməni cəmiyyəti daha ağır formada acı məğlubiyyətin “dadını çıxarmaqda” davam edəcək.\nKaku 2020-11-18 22:20:03\nNe qeder ermenistanda qerbyonumlu rehber olsa bir o qeder bize serfelidi cunki qerb ne qeder pis olsa da rusdan yaxsidi her zaman


Həmyerlimiz Londonda peşəkar kikboks yarışı keçirəcək - Olimpiya Idman NövləriOlimpiya Idman Növləri\n16 may 2019 / 19:49 Baxış sayı: 231\n31 mayda Londonda peşəkar kikboks döyüşləri keçiriləcək. Bunu allsport.az saytına “Qafqaz Kombat Promotions” şirkətinin rəhbəri Hafiz Baxşəliyev deyib.\nHəmyerlimizin sözünə görə, yarışda İngiltərə, Uals, Şimali İrlandiya, Polşa, Slovakiya, Rumıniya, Türkiyədə və Azərbaycandan 2 idmançı iştirak edəcək. 71 kq-da Elxan Əliyev yerli Nathan Epps, 77 kq-da çəkidə Altay Atakişiyev şimali irlandiyalı Hovard Malone ilə qarşılaşacaq.\nQey edək ki, “King of Kings” peşəkar təşkilatının Böyük Britaniya nümayəndəliyi Hafiz Baxşəliyev sərəncamındadır.


Prezident İlham Əliyev Müstəqilliyin bərpasının 30-cu ildönümü münasibətilə Azərbaycan xalqına müraciəti\nƏziz həmvətənlər! Sizi xalqımızın dövlətçilik ənənələrinin yenidən dirçəldilməsinin – müstəqilliyimizin bərpa edilməsinin 30-cu ildönümü münasibətilə ürəkdən təbrik edirəm. 1991-ci il oktyabrın 18-də Azərbaycan XX…\n18 oktyabr Müstəqilliyimizin Bərpası günüdür\n“ELMDƏ ZƏFƏR MÜKAFATI-2021” NOMİNASİYA MÜSABİQƏSİ\nAzərbaycan Respublikasının Prezidenti, Ali Baş Komandan cənab İlham Əliyevin rəhbərliyi ilə Azərbaycan xalqı və ordusu misli görünməmiş qəhrəmanlıq və şücaət göstərərək, Ermənistanın işğalçı qüvvələri üzərində qələbə qazandı. İşğal altında olan tarixi torpaqlarımız müzəffər ordumuz tərəfindən azad edildi.…\nMüzəffər Ali Baş Komandan, Azərbaycan Respublikasının Prezidenti İlham Əliyev sentyabrın 27-də Anım Günü ilə əlaqədar xalqa müraciət edib. Prezident İlham Əliyevin müraciəti -Əziz həmvətənlər. Düz…\nVətən Müharibəsi Şəhidlərini Hörmətlə və Ehtiramla Anırıq\nAzərbaycan Milli Elmlər Akademiyasının İdarəetmə Sistemləri İnstitutunda üçtərəfli görüş keçirilmişdir\n15 sentyabr 2021-ci il tarixində Azərbaycan Respublikasının Prezidenti yanında Elmin İnkişafı Fondu (SDF), AMEA İdarəetmə Sistemləri İnstitutu (İSİ) və İslam Dünyası Təhsil, Elm və Mədəniyyət Təşkilatı (ICESCO) arasında Azərbaycan Respublikası Mədəniyyət Nazirliyinin dəstəyi ilə üçtərəfli görüş keçirilmişdir.…\n< 1 2 3 4 5 > sona


Yalanın tövbəsi nədir? » Ahlibeyt.ge\nAhlibeyt.ge » İslam elimləri » Yalanın tövbəsi nədir?\nTarix: 21-06-2018, 18:38\nHər gün diqqət etməsək də, bu cür çox sayda səhvlərə yol verir və günah səbətini doldururuq. Ona görə də bu xırdalıqlara da diqqət etməliyik ki, günah etməyək.\nHəzrət (s) buyurdu: “Bağışlanma istəməkdir. Beş vacib namaz onu yuyacaqdır””.\nSöz üç növdür: Doğru, yalan və insanlar arasında sülh yaratmaq üçün deyilən ...\nYalan danışmaq – cəhənnəm əhlinin işidir


2015də hansı bürclərə, hansı rənglər uğur gətirəcək? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 17-02-2015, 15:00\nSəs ver: Qoç: Qırmızı\nQoç bürcü enerjini, eşq və liderlik xüsusiyyətlərini təmsil edir. Qoç bürcünün rəngi qətiliklə qırmızıdır.\nBuğa bürcünün rəngi çəhrayı rəngdir. Əkizlər: Sarı\nHərəkətli, sürətli və ağıllı Əkizlər bürcünün imtina edilməz rəngi sarı rəngdir. Xərçəng: Ağ və gümüşü Təmizliyi sevən xərçəng bürcü üçün ağ və gümüşü rəngləri imtina edilməzdir. Şir: Narıncı və qızılı Günəşin rəhbərliyindəki şir bürcü, güc və nümayişdən xoşlanarlar.\nNarıncı və qızılı rəng onlara xoşbəxtlik gətirəcək. Qız: Qəhvəyi və göy\nTəmizliyi sevən qız bürclərinə sakit rənglər şans gətirər. Qəhvəyi və göy onların rəngidir.\nTərəzi: Açıq rənglər\nTərəzi bürcünə açıq rənglər şans gətirər. Əqrəb: Tünd qırmızı\nƏqrəb bürcləri dərin və sarsılmaz xarakterlərdir. Rəngləri isə tünd qırmızı rəngdir.\nOptimist, comərd və qürurlu oxatan bürcünün rəngi bənövşəyi rəngdir. Oğlaq: Qəhvəyi və qara\nİntizamlı, ciddi və təcrübəli zövqlərə sahib olan oğlaq bürclərinin rəngi qara və qəhvəyi rəngdir. Dolça: Tünd yaşıl\nEnerji və dahiliyin bürcü olan dolçaların rəngi tünd yaşıl rəngdir.\nBalıq: Dəniz mavisi və yaşıl\nHəssas və yaradıcı balıq bürclərinin rəngi dəniz mavisi və yaşıldır. emis\n4 iyul 2015 21:07\n# 28 SENI SEVDIM DIYE KIZDIYSAN..SENDE BENI SEV DE INTIKAMINI AL..:) Adsiz Gozel\n2 iyun 2015 22:26\nmen qehveyi rengi sevmirem axi.... 9 may 2015 15:24\n# 26 Canım Dənizim Xalasının birdenesi my_angel\nEkizlər: Sarı Hərəkətli, sürətli və ağıllı kizlər bürcünün imtina edilməz rəngi sarı rəngdir.Eksine sarı rengi heç xoşlamıram,hele hele de sarı rengli gödekçeni heç... Yene de teşekkürler 18 mart 2015 20:21\n# 25 Yer üzünü günəş işığı örtsə də, qaranlıq kölgələr mütləq vardır,unutmayın... vipbetul\nbu cur sheylerede inanmiram\n# 24 Of,If I stretch my hands,do you hold them in your hands,Sir?Oh, do you look at my tearful eyes even once? My sun\nAçıq rəngləri xoşlayıram.Tərəzi təşəkkür\n# 23 Bağışla gözlərim,mən sevdim sən ağladın. Adsiz Gozel\n18 fevral 2015 12:23\nxerceng ag ve gumuwu 17 fevral 2015 21:12\n# 21 QADININ UZUNUN IFADESI ONUN GEYIMINDEN EHEMIYYETLIDIR SEVGI DENIZIM\noxatan sevirem benovse rengini\n17 fevral 2015 21:11\n# 20 Üstümə qışqıran, acıqlanan, küsən, küsdürən, qısqandıran lakin bir damla göz yaşımı görende dünyanı dağıdan birini sevdim cox sukur seni veren Allahima ♥ :) neri\nTereziyem aciq rengleri sevurem\n17 fevral 2015 21:09\n# 19 Sert qonaqa\nekizlerme sari reng twk\n17 fevral 2015 20:05\n# 18 Həyatım səni çox sevirəm!Allah bir ömür boyu bizi xoşbəxt etsin.Sevgilim Həyatım mənim Mən səni bu dünyada hər şeydən çox sevirəm.Daha doğrusu ikinizi çox sevirəm.Я тебя люлблю. Сладкий Ангел\nqiz burcu dogru yazilib qehveyi deyil amma goy rengi sevirem\n17 fevral 2015 19:12\nDolca men hec tund yasil geyinmemisem. Gerek yoxluyum.\n17 fevral 2015 18:23\n# 16 Heçkimin başı üçün deyil dolçanı əsəbləşdirmək. Baharim ol\nAciq mavi ve yasil.yasil hec geyinmemisem.bu defe yasila kecerem ))\n# 15 Ama yenede Qlamurr\nTərəziyəm,ancaq açıq rəngləri o qədər də sevmirəm...\n# 14 Ədəbim əl verməz ədəbsizlik edənə,susmaq ən gözəl cavab ədəbi əldən gedənə....... Wappuw\nekizler dogrudu sari rengi xowluyuram\n17 fevral 2015 17:17\n# 13 Ne baxirsan menim kimi mende baxdim senin kimi senede baxarlar menim kimi Tomris Müslümova\nekizler he sevirem sari rengi qirmizidaki hecda day\n17 fevral 2015 17:06\nŞir: Narıncı və qızılıGünəşin rəhbərliyindəki şir bürcü, güc vənümayişdən xoşlanarlar.Narıncı və qızılı rəng onlara xoşbəxtlikgətirəcək.duzdu\n# 11 Az qalibki telefonuma sevgilim deyim...çoxşirindi,nə istəyirəm edirəm,sifətelemir,əsəbləşmir,bùtùn vaxtini mənimləkeçirir :D ♥ rəmsə\nBuğa-həqiqətən də çəhrayını xoşlayıram\n17 fevral 2015 15:47\nXərçəng: Ağ və gümüşü Təmizliyi sevən xərçəng bürcü üçün ağ və gümüşü rəngləri imtina edilməzdir.\nƏkizlər: Sarı bu rəngdən elə də xoşum gəlmir və istifadə etmirəm\nTereziyem aciq rengleri sevmirem hec\n# 7 Bezen herseyin tek bir cavabi vardir...BiLMiREM.. Gulu-Qezi\nOGLAQAM AMA QEHVEYIR RENGI ELEDE COX SEVMIREM QARA HEC O VAZGECILMEZIMDI\n# 6 Dünya gözel olsaydi dogarken aglamazdik,yasarken temiz qalsaydiq ölünce yuyulmazdiq!!!!!!!! Melek5\naciq nece renglerde yeni tam yazilmiyib axi\n# 5 Sonra canından çox sevdiyin insan,heç layiq olmadığın sözləri dedikdə yaşarkən ölmək nədir öyrənirsən.. sona\nQiz burcuyem mene uygun gelmedi tewekkur\nRengleri cox sevirem hamisini, amma qara rengli geyimleri her zaman xoslayiram....\n# 3 Böyük Rebbim sen özün kömek ol hamıya.... naxçıvan balası\nDüzdü qoç qırmızını çox seviremm\nSari rengi cox sevirem


Professional uçuş / animasiya yaratmaq üçün hansı proqramdan istifadə etmək lazımdır? - Daha çox - 2021\nProfessional uçuş / animasiya yaratmaq üçün hansı proqramdan istifadə etmək lazımdır?\nSəthlərə nüfuz edən və yeraltı geologiyanı aşkar edən yüksək keyfiyyətli uçma animasiyası yaratmağım lazım olacaq. Məqsədli istifadə nümayişlər, təqdimatlar və şirkətin veb saytları üçündür, buna görə müəllif hüquqları ilə qorunan məlumatları daxil edə bilməz.\nMövcud məlumatlar: Məndə yüksək çözünürlüklü peyk və hava görüntüləri, bütün maraq dairəsi üçün 20m çözünürlüklü DEM, 10 x 10 km 1m çözünürlüklü LiDAR məlumatları, 3D DXF-də yeraltı geologiya və ArcGIS multipatch xüsusiyyətləri var; əsasən bütün məlumatları "uçmaq və keçmək" istəyirəm.\nProqram təminatı: Maplex, 3D və Spatial Analyst, MapInfo Professional-a giriş (təcrübə yoxdur), Google Sketchup Pro, Leapfrog Mining və CorelDraw X5 və Adobe Master Collection CS5 (məhdud təcrübə) ilə ArcGIS 10 ArcEdtor var.\nBəzi ArcGlobe və Google Earth animasiyalarını gördüm və gördüklərimdən çox qarışıq görünür və kamera çox sürətli hərəkət edir və birdən dönür.\nYaratmaq istədiyim bir şeyin nümunəsi budur, yalnız səthin altındakı xüsusiyyətləri araşdırmalıyam. Bağlı videodakılara bənzər maraq nöqtələrini göstərmək üçün bir neçə pop-up balonlara ehtiyacım var, eyni zamanda təxmini şimal istiqamətini göstərən bir pusula və ya bir ox.\nYalnız bu animasiyanın "cəsarətlərini" necə yaradacağımı təkliflər axtarıram; pop-up yazıları və istiqaməti ilə verilənlərin üzərinə və üzərində həqiqi uçmaq.\nHər hansı bir təklifi həqiqətən qiymətləndirirəm:\nBu cür animasiyalar üçün tövsiyə olunan iş axını (tercihen əvvəllər olan alətlərdən istifadə etməklə)\nBu cür animasiyalar yaratmaq üçün ümumiyyətlə istifadə olunan digər proqramlar\nZəhmət olmasa yaxşı nümunələrin linklərini paylaşın.\nStandart CİS paketlərinin sizə lazım olanı verəcəyinə əmin deyiləm. Vue (pullu, lakin çox deyil $$, bəlkə də təxminən $ 1,000 ABŞ) və ya Blender (HUGE icması ilə açıq mənbə) kimi 3B animasiya / vizual paketlərinə girməli ola bilərsiniz. NPS-nin istinad etdiyiniz estakada yaratmaq üçün istifadə etdiyini bilmək istərdim.\nHal-hazırda real dünya yüksəklik məlumatlarını Vue-yə daxil etməklə mübarizə aparıram, yalnız USGS DEM formatını alacaq. Blender boz rəngli bir görüntü götürə bilər və ondan yüksəklik göstərə bilər. Budur, Blenderdə yüksəklik məlumatlarını hazırladığım bir neçə ekran görüntüsünü, çox oynamadığım halda. Budur Blenderdə başqasının gördüyü çox qısa bir keçid.\nKəşf etdiyimiz bu 3D animasiya / vizual paketlərin bir çoxunun problemi, fantaziya dünyalarının yaradılmasında istifadə olunması üçün nəzərdə tutulmuşdur (məsələn, Vue çox Avatar yaratmaq üçün istifadə edilmişdir), real aləmlər deyil dünya məlumatları hələ yoxdur - və indi ikisini birləşdirməliyik və bu çox çətin.\nİş axınlarına gəldikdə, bu anda ütülədiyim budur. Yaxşı şey həm Blenderdir, həm də Vue Python ilə yazılı bilər, beləliklə hər şeyi avtomatlaşdıra bilərsiniz. Yüksəklik məlumatlarımı gdal_translate ilə DEM-ə çevirirəm, sonra Vue-yə idxal edirəm.\nKeçmişdə (~ 4 il əvvəl) istinad etdiyiniz NPS videosu ilə eyni video keyfiyyətinə sahib görünən bir neçə ArcGlobe videosu yaratdım. Mənə deyilən (və doğru olduğunu aşkar edən) əsas:\nproqramın yerlər arasında uyğun keçid yaratmasına imkan vermək üçün əsas kadrlardan istifadə etmək,\nvideonu təqdim etmək istədiyinizdən 4 qat - 8 dəfə daha YÜKSƏK video çəkin, beləliklə təqdim etmək istədiyiniz daha yüksək qətnamə məlumatlarını əldə edə bilərsiniz və\nArcGlobe-dan ixrac olunan videonu bir video tənzimləmə proqramında düzəldin və təqdim etmək istədiyiniz son kadr dərəcəsinə yeni videonu sürətləndirin.\nBu, videonuzda görmələrini istədiyiniz keyfiyyəti və vizual sürəti qoruyacaq. Məsələn, yaratdığım 5 dəqiqəlik bir videonu (son kəsim) qeyd etmək üçün təxminən 30 dəqiqə çəkdim (ArcGlobe-da), bundan sonra olduğum keyfiyyəti əldə edə bildim. Sonra 5 dəqiqəlik limitimə uyğunlaşması üçün hər şeyi sürətləndirdim.\nNatural Scene Designer, uçmaq üçün əla vasitədir. Bu da əlverişlidir. Lakin, yeraltı uçmaqdan əmin deyiləm. Hərçənd bir sketup pro varsa, bir şey yarada bilməlisən.\nBu metodologiya eskizin pulsuz versiyası ilə işləyirdi, lakin artıq işləmir, pro versiyası ilə işləməlidir. Torpaq məlumatlarınızı eskiz layihənizə daxil etmək üçün bir DXF 3D üz faylı istifadə edərdim, ancaq ızgaranın ölçüsünü daha böyük bir şeyə dəyişdirin ki, idarə oluna bilsin (250x250 metr istifadə etdim). Bu metodlardan birini istifadə edərək burada və ya burada hava görüntülərini çəkə bilərsiniz. Sonra oxşar metodlardan istifadə edərək geologiyanızı əlavə edə bilməlisiniz.\nÜmid edirəm ki, səni başlayır.\nDiscover3d istədiklərinizi edəcək - və Rainy River hələ də proqram üçün lisenziyalara sahib olmalıdır. Normalda aşağıdakı səthi videonu yaratmaq üçün Discovr3d flythru modulu ilə başlayıram və sonra bəzi səth yaratmağı üçün istifadəçi google earth pro istifadəçilərin tanıdığı və tanıdığı bir şey olduğu üçün hamısını ən sevdiyim video redaktə paketi ilə birləşdirdim ( camtasia) və biz yaxşıyıq :) Barbara\nVideoya baxın: Animasiya hazırlamaq üçün proqram (Oktyabr 2021).\nCopyright 2021 \_ Professional uçuş / animasiya yaratmaq üçün hansı proqramdan istifadə etmək lazımdır?...


Məmməd Əminlə 10 dəqiqəlik söhbət\n«Şəxsən mən 88-in içindəyəm. Onun üçün canımdan da keçməyə hazıram...»\n«Əsir saxlandığım düşərgədə molla, həm də doktor işləyən Məmmədtağı martın 19-da məni çağırdı. Gördüm ki, bir nəfər də onun yanında oturub. Salam verdim. Məmmədtağı mənə dedi ki, tanış ol bu Məmməd Əmindir. Sanki özümü itirdim…» 88 yaşlı Novxanı sakini Ağadadaşov Balabəy Ağadadaş oğlu 1941-ci ildə Məmməd Əmin Rəsulzadə ilə görüşünü belə xatırlayır.\nO, həmin ildə yaralanıb almanlara əsir düşür, Fransadakı düşərgələrin birinə aparırlar. Ondan başqa orada 3 mindən çox azərbaycanlı saxlanırmış.\nBalabəy kişi Məmməd Əminlə 10 dəqiqəyə yaxın söhbət etdiyini deyir. «Halımı xəbər aldı. Kimlərdən olduğumu soruşdu». Həmin görüşün üstündən yarım əsrdən çox vaxt keçməsinə baxmayaraq Məmməd Əminin son sözlərini indi də xatırlayır: «Ayrılanda dedi ki, Allah qoysa vətəndə görüşərik...»\nHəmin görüşdə bir sıra mühacir Azərbaycan ziyalıları da iştirak ediblər. Onların içərisində Üzeyir Hacıbəyovun qardaşı Ceyhunu tanıya bilib. «Müharibə başlayana qədər Üzeyir bəyin sürücüsü olduğumdan Ceyhun Hacıbəylini dərhal tanıdım. Ceyhun bəyə dedim ki, qismət olsa vətənə qayıtsam qardaşınıza bir sözünüz varmı. «Dedi yox. İldə bir-iki dəfə məktublaşırıq».\nBalabəy kişi deyir ki, Məmməd Əminlə görüşdən sonra düşərgədə saxlanılan bütün azərbaycanlı əsirlər-3300 nəfər üçün bayram plovu bişirirlər. Səhəri günü tonqal da qalanır, Novruz bayramını qeyd edirlər.\nAzərbaycana qayıtdıqdan sonra onu dəfələrlə dövlət təhlükəsizlik orqanlarına çağırırlar. Yalnız Fransada partizan hərəkatında iştirak etdiyini deməsi onu uzun müddətə həbs olunmaqdan qurtarır.\nNovxanı kəndinin ağsaqqalı bu gün isə öz həmkəndlilərindən narazılığını gizlətmir. «Hər il mayın 28-də Məmməd Əminin abidəsinin önünə gəlirəm. Kəndimdən indi burada 5 adam ancaq olar. Əslində bu gün böyüklü-kiçikli hamı burada olmalı idi. Zarafat deyil, bu kişi 23 ay ölkəyə yiyəlik edib».\nÖmrünün ahıl çağında belə əqidəsinin sarsılmadığını deyir: «Şəxsən mən 88-in içindəyəm. Onun üçün canımdan da keçməyə hazıram...»


14 Mart 23:20\n“Altı səfir Suriyada nə illah elədi, Zeynəb Xanlarova oxumadı...” – Fidan Rzayeva\n"Tələbələrimin çoxu qızlarının adını Fidan qoyub"\nBakı Dövlət Universiteti şərqşünaslıq fakültəsinin ərəb filologiyası kafedrasının baş müəllimi Fidan Rzayeva ilə olan müsahibəni təqdim edirik:\n- Orxan Pamukun yaradıcılığını sevdinizmi?\n- Bir qrup gənc yazarla Anar arasında vaxtaşırı qarşıdurma yaşanır. Sosial şəbəkələrdə gənclər Anarla bağlı tənqidi fikirlər səsləndirir. Bu məsələyə münasibətiniz necədər?\n- Bu sahədə mütəxəssis deyiləm, fikrimcə, Nəsimi ilə bağlı tədqiqatlar davam etdirilməlidir. Rəsmi səviyyədə qəbrinin yanında məscid tikdirmək, xatirə lövhəsi qoymaq, əsərlərinə müasir səpkidə musiqili tamaşa hazırlamaq olar. (teleqraf.com)


«Siyasi heç kimlər»\n2022, 01 İyul, Cümə, Bakı vaxtı 07:12\nÇoxlarının fikrincə, Azərbaycan monarxiyaya daha yaxındır, nəinki demokratiyaya\n«Neftlə zəngin bu kiçik ölkə prezident seçkisi keçirdi, ancaq Bakıda ətrafa baxanda siz deməzdiniz ki, burada prezident seçilir». Dünyanın ən nüfuzlu qəzetlərindən olan «Nyu York Times» belə yazır.\nQəzet bildirir ki, nə plakatlar vardı, nə şüarlar, nə də ki, namizədlər.\nSon üç ildə iqtisadiyyatı ildə 28 faiz sürətlə artan, son beş ildə büdcəsi 12 dəfə çoxalan ölkədə bununla belə seçicilər öz səslərini İlham Əliyevə tərəddüdlə verirdilər. Niyə? Qəzet parkda oturan bir müğənninin sözlərini yazır:\n«Azərbaycanda pul doğrudan da çoxdur, ancaq bu pul camaata gəlib çatmır».\nMəqalənin başqa bir yerində isə deyilir ki, Azərbaycan varlandıqca, demokratiyası bir o qədər azalır.\n«Nyu York Times» indiki prezidentin seçki rəqiblərini isə «siyasi heç kimlər» adlandırır. Qəzetin müxbiri seçki günü Bakıda təsadüfi adamlardan soruşub ki, bu namizədlər haqda nə bilirlər, çox az adam nəsə deyə bilib.\nQəzet seçkini boykot edən müxalifətdən İsa Qəmbərin sözlərini sitat gətirir:\n«Müxalifəti televiziyalara buraxmadılar, mitinq etməyə qoymadılar, təbliğat kampaniyası 28 günə endirildi. Bu şəraitdə seçkilərə qatılmaq axmaqlıq idi».\nAmerikanın «İnternational Herald Tribune» qəzeti də İsa Qəmbərdən sitat gətirir:\n«Bu seçki fars və tragikomediya oldu».\nQəzet təhlilçilərə istinadla yazır ki, müxalifətə nə əngəllər törədildisə, seçki günündən qabaq törədildi. Seçki gününün rəvan keçməsi isə Azərbaycan hakimiyyətinə imkan verir ki, Qərbdən özünə sərf edən qiyməti alsın.\nTəhlilçilərin fikrincə, buna geosiyasi səbəb də var. Qərb ölkələri bu seçkini tənqid etməyə meylli olmayacaqlar. Çünki İlham Əliyevin üzünü Rusiyaya tutmasını Qərb qətiyyən istəmir.\n«Türkish Daily News» isə təhlilçi Leyla Əliyevanın sözlərini sitat gətirir:\n«Qərbin Azərbaycanda prioritetləri başqadır, Azərbaycan cəmiyyətinin demokratikləməsi deyil».\n«Türkish Daily News» onu da yazır ki, bir çoxlarının fikrincə, Azərbaycan monarxiyaya daha yaxındır, nəinki demokratiyaya.


Aqşin Yenisey: "Biz bu gün vətən uğrunda yox, kimlərinsə cinsi oriyentasiyası uğrunda döyüşürük" - MÜSAHİBƏ » Teref.az\n"Hər yola əl atırlar ki, Azərbaycanda millətçilik ruhu gey həyasızlığı qarşısında aciz qalsın"\n"Bizi bu gün sosial şəbəkələrdə küçə döyüşlərinə dirəyiblər"\nSosial şəbəkə istifadəçiləri bu dəfə müasir ədəbiyyatımızın parlaq simalarından olan şair Aqşin Yeniseyi "topa tutdu”. Səbəbsə şairin "Facebook”da yazdığı "Azərbaycanda sülhü sevənin südündə problem var” statusu oldu. Yeniseyə iradlar bildirildi ki, ədəbiyyat adamına sülh yox, müharibə çağırışı etmək yaraşmır. Qınaqlar içərisində "sənin müharibəyə gedəcək oğlun yoxdur, ona görə belə danışırsan” kimi ifadələr də vardı. Məlum statusuna görə şairi söyən, təhqir edənlərin, bir qədər də irəli gedərək əlbəyaxa davaya çağıranların sayı da kifayət qədər oldu. Hətta bu mövqeyinə görə, A.Yeniseyi bəzi həmkarları da qınadı. Amma şairin doğru düşündüyünü söyləyən sosial şəbəkə istifadəçiləri də kifayət qədər oldu.\nYaranan qovğa ilə bağlı qənaətlərini bölüşən A.Yenisey, "Şərq”ə müsahibəsində deyib ki, əraziləri işğalda olan ölkənin vətəndaşlarının bu qədər sülhpərvərliyi anlaşılmaz olduğu qədər də qeyri-səmimidir…\n- Müharibədə məğlub olmuş bir ölkədə, sülhsevərliyin, kosmopolitizmin gənclər arasında dəb, moda halına salınması, homoseksuallığın, geyliyin cinsi-psixi travma kimi mərhəmətə deyil, ali insani dəyər kimi hörmətə layiq görülməsi, o ölkədə güclü xəfiyyə şəbəkəsinin işinin nəticəsidir. Bu şeylər Avropada İkinci Dünya müharibəsindən sonra maliyyələşdirilməyə başladı ki, Avropanın millətçilik ruhu axtalansın. Fikir verin, bu sülhsevərliyin hədəfi özümüz deyilik. Həmin statusdan sonra nə qədər boynuyoğun sülhsevər Azərbaycan gənci, məni məhəllələrinə davaya çağırdı. Belə sülhsevərlik olarmı? Söhbət Xocalı qətliamını törətmiş ermənidən, rusdan gedəndə insanpərvər, özümüzə gələndə qoçu, başkəsən oldular. Ona görə də mənə elə gəlir ki, sosial şəbəkələrdə bizi sülhsevərlik adı altında təslim olmağa alışdıran çox ciddi təbliğat aparılır. Müşahidələrimə görə, Azərbaycanda kosmopolitlərlə homoseksuallar eyni mərkəzdən idarə olunurlar. Çünki bir-birini İsak-Musak quşları kimi səsindən tanıyan bu iki zümrə, sosial şəbəkələrdə mütəşəkkil dəstə kimi gəzib-dolaşırlar. Rəqibdə depressiv, ölüvay hal yaradan buna oxşar təbliğat üsulları tarixin bütün dövrlərində olub. Məsələn, yadıma düşmüşkən birini deyim… Atatürk dönəmində Avropa ölkələrində səfir olmuş Yaqub Qaraosmanoğlunun "Zorən diplomat” adlı memuarı var. Bu kitabda səfir yazır ki, Hitler Çexoslovakiyanı və Fransanı avropalıların "Ştutqartlı xain” ləqəbi verdikləri diktorun faşizmin gücü haqqındakı çıxışlarının hipnotik təsiri ilə döyüşsüz işğal etdi. İndi də bizim sosial şəbəkələrdə ermənilərə, ruslara "levitanlıq” edənlər var.\n- Özünün də dediyi kimi, keçmiş dostunuz Elnur Astanbəyli də məlum statusunuza fikir bildirdi. Bilmirəm tanışsızmı yazdıqları ilə. Qeyd edir ki, Aqşin Yenisey əvvəl lağ elədiyi dəyərlərin personajına çevrilir...\n- Açığı, Elnur müəllimi bəlkə də on il olar ki, oxumuram. Dediyiniz sözləri hardasa yazıbsa, deməli, yaxşı edib oxumuram. Çünki o, on il əvvəl də eyni sözləri yazırdı. Ədəbiyyata gəldiyi vaxtlarından həmişə onu tənqid etmişəm ki, çıx bu aşıq ədəbiyyatının "mərd-namərd” fəlsəfəsindən. Dünyada mərd, namərd deyə canlı növü yoxdu, yaxşı və pis oyunçu var. "Düşmən namərddir, dost mərddir”, bu nə düşüncədir? Sanki, qədim Misir heroqlifinin tərcüməsidir. Bu, ibtidai düşüncədir. Bu düşüncə ilə nə hakimiyyətə gəlmək olar, nə müxalifətdən getmək… Ancaq yerində saymaq olar ki, mənim heç vaxt keçmiş olmayan dostlarım 20 ildir bu işlə məşğuldurlar. Onlarınkı "çevir Tatı, vur Tatı”dır. Daha vura da bilmirlər, Tatını ancaq o üz, bu üzə çevirməklə gün sayırlar. Deyingənlikləri də bu səbəbdəndir.\n- Elnur bəy özünün vaxtilə dediklərini xatırladaraq zamanında sizin nəsil yazarlarının anarlara, fikrət qocalara çevriləcəyini söyləyib. Buna görə hətta Rasim Qaraca Elnur bəydən inciyibmiş də. Sizin statusdan sonra haqlı çıxdığına üzülür…\n- Elnurun Vanqa nənəliyindən təəssüf ki, xəbərsizəm. Ancaq bu "uzaqgörənliyin” müəllifi təkcə Elnur abim deyil, məndən başqa bizim ədəbi nəslin bütün nümayəndələri biri-birləri haqqında yazıb bu sözləri. Bizim nəsil, ədəbiyyatda Stalin imtiyazları ilə böyümüş sovet şair və yazıcılarını tənqid edə-edə tanındı. Amma özləri imtiyaz əldə edə bilmədikləri üçün bəziləri diri-diri itkin düşdülər. Cürbəcür siyasi düşərgələrin, QHT "kruqlarının” BOMJ-larına, "yetim eyvazlarına” çevrildilər. Bu yaxınlarda Türkiyədə tarixçi İlbər Ortaylının "Bir ömür necə yaşanır” adlı bioqrafik kitabı çap olunub. Kitabda bir yer var - Ortaylıya təklif edirlər ki, millət vəkili olsun. O da bu barədə Süleyman Dəmirəldən məsləhət istəyir. Dəmirəl Ortaylıya deyir ki, siz aydınlar millətin vicdanısınız, özünüzü siyasətə bulaşdırmayın. Bizdə Rafiq Tağını çıxmaq şərtilə belə bir aydın növü yetişmədi təəssüf ki. Mən buna cəhd etdiyim üçün indi mənsub olduğu siyasi düşərgənin "vicdanı” ilə millətin, ədəbiyyatın vicdanını biri-birindən ayıra bilməyənlər "dost” deyəndə adımın qabağına "keçmiş” yazır, mənə ağıl öyrədir. "Həyat və yaradıcılığının” ən böyük hədəfi adını bircə dəfə İsa Qəmbərin, yaxud Zərdüşt Əlizadənin ağzından eşitmək olanlar mənə nəsihət məktublu göyərçinlər göndərirlər.\n- Ümumiyyətlə, o statusu yazanda, belə reaksiyaları gözləyirdizmi?\n- Bir dəfə "Söz azadlığı həqiqət qədər, yalanın da azadlığıdır” adlı yazı yazmışdım. O yazıda sosial şəbəkələrdən yalnız həqiqət gözləməyin nə qədər cahil bir yanaşma olduğunu izah etməyə çalışmışdım. Qərb dünyası artıq iyirmi ildir ki, post-gerçək, həqiqətdən sonrakı həqiqət dünyasında yaşadığımızı yazır. Heç nə göründüyü kimi deyil, hər şey təqdim olunduğu kimidir. Məsələn, 2016-cı ildə ABŞ prezidenti seçilən Trampın seçki kampaniyasında rəqiblərinə qarşı ortaya atdığı iddiaların, sonradan araşdırılması nəticəsində məlum oldu ki, adamın dediklərinin 70 faizi yalan imiş. Tramp seçki boyunca bu yalanlardan özünə yönəlik "iftiralara” qarşı "həqiqəti” üzə çıxarmaq üçün istifadə etmişdi. Trampın seçki şüarlarından biri bu idi: "Hakimiyyəti Vaşinqtondan alıb xalqa verəcəyəm!”. Kütlə, xalq bu uydurma etimadın, ehtişamın qarşısında kimə səs verməz ki? Amma seçiləndən sonra Ağ Evə yeznəsi Kuşneri gətirdi. Bu, dünyanın ən demokratik ölkəsində olan hadisədir. Ən demokratik, ən zəngin dünyada belə oyunlar gedirsə, mənim burdakı ac əcinnələrdən obyektivlik gözləməyim nə dərəcədə doğru olardı?\n- Sizcə, bu qədər sülhpərvər necə meydana gəldi? Belə ajiotajın yaranması nədən qaynaqlanır?\n- Məncə, bu suala ən başda cavab verdim. Lazım olan gizli qərarları kütləyə yeritmək üçün sosial şəbəkələr vasitəsilə təbliğat aparan qüvvələrin mövcudluğuna şübhə etmirəm. Mən onlara sülhpərvər yox, Aytmatovdan əsinlənərək texnogen manqurtlar deyərdim. Hərəsinin əlinə bir "ayfon” verib salıblar millətin canına. Qustav le Bonn "Xalqların xarakteri” kitabında yazır ki, vaxtilə imperativ gücə malik olan farsların, romalıların, türklərin etnik xarakterlərinin zəifləməsinə səbəb, bu xalqların düşüncələrində ideyaların anarxiyasını yaradaraq, onların ruhi aləmini depressiyaya uğradan, təslimçilik aşılayan təbliğatlar və təşkilatlar olub. Bu cür təbliğatın ən yaxşısını xalqın, dövlətin öz içində formalaşanlar aparır. Çünki özümüzkülər zəif yerlərimizi daha yaxşı tanıyırlar. "Dövlətə xəyanət” ta Çingizxanın zamanından buna görə ən ağır suçdur. Mənə elə gəlir ki, biz sosial şəbəkələrdə heç bir şey haqqında öz fikri olmayan, işi-gücü düşüncələrin, ideyaların ajiotajını yaratmaq olan bu cahil sürüsünü, əcinnə çətəsini ifşa etməliyik. Arzularımızı ayıblarımıza qurban verməməliyik.\n- Sosial şəbəkə istifadəçilərindən biri, statusun şərhi bölümündə sizi Bakıya gəldikdə "razborka”ya dəvət etdi. Siz də "görsəniz yaxınlaşarsız” dediniz. Onunla görüşəcəksizmi?\n- Reflekslərindən başqa heç bir gücü olmayan, tarixin bütün dövrlərində küyə və kütə gedən kütlə insanları ilə hansı fikrin, hansı ideyanın "razborka”sını aparmaq olar ki? Olsa-olsa o cür insanlarımızı Bakıdakı şam yeməklərimizin birinə dəvət edərəm ki, pomidoru üstümüzə cızğırtmamaq şərtilə oturub söhbətlərimizə qulaq assın.\n- Sizcə, sülh istəyən birinin qarşı tərəfi "razborka”ya dəvət etməsi, ziddiyyətli deyilmi?\n- Azərbaycanla torpaq sərhədi olan beş dövlətin dördü bu gün bizi millətçiliklə hədələyir. Eyni zamanda da bu dörd dövlət həm də bizim millətçilikdən ehtiyat edir. Ona görə hər yola əl atırlar ki, Azərbaycanda millətçilik ruhu gey həyasızlığı qarşısında aciz qalsın. Mən millətçilik dedikdə Azərbaycan insanının gedib kiminsə evini yandırmasını nəzərdə tutmuram. Mən millətçiliyi millətimizin ictimai-siyasi immuniteti kimi nəzərdən keçirirəm. Bizdə, tutalım, Rusiyadakı imperializm əlbirliyi, yaxud İrandakı dini həmrəylik kimi birləşdirici ideologiyalar yoxdu. Yeganə sığınacağımız millətçilik ideyasıdır. Mən millətçiliyimizi özünüqoruma instinkti kimi müdafiə edirəm. Bizi bu gün sosial şəbəkələrdə artıq küçə döyüşlərinə dirəyiblər. Biz bu gün artıq vətən uğrunda yox, kimlərinsə cinsi oriyentasiyası uğrunda döyüşürük. Vətən uğrunda döyüşməyi artıq Azərbaycan gənclərinə "loxluq” kimi təbliğ ediblər. Homoseksualizm haqqında tənqidi bir söz yazırsan, yüzlərlə boynuyoğun gənc ayağa qalxır. Amma Paşinyan Şuşada "Yallı” gedir, həmin geypərəstlərimizin gölünə sanki, daş atılır. Bir cəmiyyət özünü öz vətənində bu qədər aşağılayarmı?\n- Şair, hazırda nə yazırsız, nə üzərində işləyirsiz?\n- Keçən il gürcü tarixçisi Quram Marxulianın "Ermənilər Ermənistan axtarışında” kitabında ədəbiyyat materialına çevrilmək üçün "alışıb-yanan” tarixi bir fakt oxudum. Neçə aydır ki, bu fakt əsasında bədii bir kitab yazıram.\n- Məhəmməd Əmin Rəsulzadə ilə bağlı geniş bir yazı yazacağınızı demişdiz? Onun üzərində işləyirsizmi?\n- Qeydlərim hazırdı. İlk cümlənin "yolunu” gözləyirəm. İlk cümlə gərək həmişə beyinin qeyblərindən gəlsin. Yoxsa yazının sehri olmur. Həm də Ankarada Rəsulzadənin qəbri ilə qapıqonşuyuq deyə müəllimi "üzünə” tərifləməkdən, yaxud tənqid etməkdən ar edirəm bir az.\nAnar Bayramoğluшаблоны для dle 11.2


Dağlıq Qarabağda Rusiya sülhməramlıları: Onlar kimlərdir və nə ilə silahlanıblar - SİYAHI\nBriqada nələrdən təşkil olunub?\nRusiya sülhməramlıları hansı tapşırıqları yerinə yetirəcək?\nHansı silahları var?\nSülhməramlıların vəzifələri nələrdir?\n- münaqişə tərəflərinin sazişə riayət etməsini izləmək;\n- silahlı toqquşmaların qarşısını almaq;\n- xarici qüvvələr tərəfindən münaqişə iştirakçılarına silah verilməsinin qarşısını almaq;\n- mübahisələri tənzimləmək və təxribatların qarşısını almaq;\n- nümayəndə heyətlərinin qorunmasını təmin etmək;\n- mülki əhaliyə kömək etmək.


TƏBRİK EDİRİK! | Pedaqoji Fakültə\nBy Pedaqoji May 25, 2018 Kateqoriyasız\nAzərbaycan Respublikası Gənclər və İdman Nazirliyi (The Ministry of Youth and Sport of the Republik of Azerbaijan) və “Vətəndaş Cəmiyyətində Debat” İctimai birliyinin (DVC) birgə təşkilatcılığı ilə Milli Debat Proqramı çərçivəsində həyata keçirilən “Respublika Gənclər Debat Forumu: YAZ 2018” lahiyəsi çərçivəsində Gəncə Gənclər və Baş İdman İdarəsinin, Gəncə Gənclər evinin desteyi , Gəncə Regional Debat Mərkəzinin təşkilatcılığı ilə reallaşan “Gəncə Gənclər Debat Forumu: YAZ 2018” uğurla yekunlaşdı.\nForumda Pedaqoji fakültə tələbələri fəallıq göstərmişlər və keçən forumlara nisbətdə bu form daha çox iştrakcı sayısı qeydə alınmışdır. Həmçinin bu kəmiyyət göstəricisi keyfiyyətdə də özünü göstərmişdir. Beləki, turnirdə iştrak edən kamandaların tərkibində fakültəni təmsil edən: “XAOS” (Nazpəri Abdulrəhmanova, Gülşən Zakirli), “One Direction” (Sahil Quliyev), “Pentaqram” (Cənanə Ələkbərova, Cinarə Haciyeva, Aytac Paşayeva), “Utopia”(Rəhimə Mirzəyeva), “Mozalan” (Aytac Hüseynova, Xəyalə Abbasova), “Flamen” (Musafərim Hacıyeva). Kamandalar içərisində “XAOS” kamandası xüsusilə seçilərək final mərhələsinədək gəldilər və turniri ikinciliklə başa vurdular. Həmçinin “YAZ forumu 2018” çərçivəsində regionun “Ən yaxşı Natiqləri” də secildi və sevindirici haldır ki, regionun ən yaxşı ilk üç natiqi Gəncə Dövlət Universiteti və məhz Pedaqoji fakültə tələbələri 1-ci yer – Nazpəri Abdulrəhmanova (Məktəbəqədər təlim və tərbiyə), 2-ci yer – Gülşən Zakirli (İbtidai sinif müəllimliyi), 3-cü yer – Sahil Quliyev (Təhsildə sosial-psixoloji xidmət) seçildilər.\n21.05.2018-ci il tarixində Gəncə Gənclər Evində keçirilən Final oyunu və Mükafatlandırma mərasimindən dərhal sonra Pedaqoji fakültə dekanı Bayram Apoyev gənclərlə görüş keçirib. Görüşdə, bu cür təqdirə layiq işlərin davam etdirilməli olduğunun onəmi xüsusilə vurğulanıb. Sonda gənclərlə birgə xatirə fotosu çəkdirilib.


Cəmiyyət, 17 İyun 2018\n2020, 23 Yanvar, Cümə axşamı, Bakı vaxtı 14:32\nbazar 17 İyun 2018\nPambıq tarlasında yendən kütləvi zəhərlənmə olduğu bildirilir\nErmənistanda deputat və kriminal avtoritet həbs edilib\nİyun 15, 2018\nHəbs olunan iranlı həkim: 'O dərmanlar Bakıda 2-3 qat bahadır'\nMərkəzi Gömrük Hospitalının həkimi, saxta dərmanlardan, kosmetik preparatlardan istifadə edib adamların sağlamlığına ziyan vurmaqda və dərmanları qaçaqmal yoluyla Azərbaycana gətirməkdə suçlanan Jahani Hiveh Hamid Mohammad ittihamlara cavab verib.\nİyun 14, 2018\n8 yaşlı qız nədən öldü\nBu günlərdə Bakıda 8 yaşlı qız uşağının ölümü sosial şəbəkələrdə ciddi müzakirələrə səbəb oldu.\nİyun 13, 2018\nJurnalist Rasim Əliyevin döyülüb öldürülməsində suçlanaraq 9 il həbs cəzası almış Samir Mustafayev təqsirsiz olduğunu deyir.\nİyun 12, 2018\n'...Ehtiyac içindəyik, gəlir, dolanışıq yoxdur'- köçkünlər\n«Nə torpağımızı azad edirlər, nə də işlə təmin olunuruq... İndi neftin qiyməti də bahalaşıb, dövlətimizin də gəlirləri çoxalıb».\nİqtisad Universitetinin əməkdaşı ətrafında 1 milyonluq qalmaqal\nAzərbaycan Dövlət İqtisad Universitetinin əməkdaşı, 46 yaşlı Vəfa Osmanlı 1 milyonluq qalmaqala görə iyunun 11-də məhkəmə zalında həbs olunub.\nPambıq tarlasında kütləvi zəhərlənmə\nZəhərlənənlərin 4-ü Bakıdadır\nİyun 10, 2018\n“Hökumət dialoq istəyirsə, məruzəçiyə şərait yaratmalıdır”\nİyun 08, 2018\nGömrük Hospitalının həkimi saxta dərmanlarla müalicə və qaçaqmalçılıqda suçlanır\nMərkəzi Gömrük Hospitalının həkimi saxta dərmanlardan, kosmetik preparatlardan istifadə edib adamların sağlamlığına ziyan vurmaqda suçlanaraq, məhkəmə qarşısına çıxarılıb.\nXaricdə təhsil alanlar niyə vətənə qayıtmırlar?\nKirayə mənzillər bu şərtlərlə satılır\nYanvarın 22-dən Azərbaycanda, kirayə evlər adlanan hökumətin yeni mənzil proqramına elektron müraciətlərin qəbulu başlayır. Amma hələ ki, qiymətlər ictimaiyyətə açıq deyil. Fonddan AzadlıqRadiosuna bildiriblər ki, qiymətlərlə bağlı sorğuya cavab veriləcək.\nBuilki seçki şüarlarının üç ana xətti\nAzərbaycanda edam cəzasının bərpasını kim istəyir?\nZelenski Ukraynanı Britaniyanın yerinə Avropa Birliyinə götürməyə çağırıb\nRusiyada korona virusuna yoluxmaqda şübhəli bilinən 2 nəfər xəstəxanaya götürülüb\nPutin dəyişiklik istəyir, yoxsa istəmir?\nXırdalan məzarlığına görə həbs olunan fəal hakim önünə çıxarıldı\nErmənistan ‘qanuni oğrulara’ qarşı qanun qəbul edir\nCəngi camaatı: 'Odun yoxdu, kərmə yandırmağa məcburuq'\nRusiya və Assad aviasiyasının zərbələrindən azı 40 nəfərin öldüyü xəbər verilir\nÇində virusdan ölənlərin sayı artıb, Ümumdünya Səhiyyə Təşkilatı toplaşır\n'Seçki kampaniyası daha çox sosial şəbəkələrdə aparılır'\nHakerlər milyarder Jeff Bezos-un telefonunu sındırıblar\nBrauder: Rusiyalı agentlər Davosda əməliyyat planlaşdırırmış\nÇində peyda olan yeni virus ABŞ-a da çatıb\nRusiya yeni virusun yayılmasına qarşı tədbirlərə başlayır\nTrump-ın impiçment mühakiməsində partiyalararası çəkişmə davam edir\nLavrov və Shoigu Putinin ‘yeni hökumətində’ də qalırlar\nABŞ ‘Trump-ın başına mükafat qoyan' İran millət vəkilini ‘axmaq’ adlandırır\nLukashenka deyir ki, Rusiya Belarusun Qazaxıstandan neft almasına mane olur\nPeskov Putinin niyə tələsdiyini izah edib\nQarabağ döyüşlərində iştirak etsə də, veteran vəsiqəsini ala bilmir\n95 nəfər namizədliyini geri götürüb\nMənzil problemini necə həll etməli\n'Məqsəd odur ki, videogörüntülərdə insanlar az görünsün'\nDavosda beynəlxalq iqtisadi forum başlayıb\nSumqayıtın 'qul bazarı'nda kimlər var?..\nBelarus Rusiya ilə narazılığa görə Norveçdən neft almağa başlayıb\n“İslam dövləti” qrupunun yeni lideri var\nJohnson hökuməti "Brekzit"lə bağlı parlamentdə keçirilən səsverməni uduzdu


2 saylı RİOEUGİM-in müəllimi "Azərsu"nun baş məşqçisi olub - Olimpiya Idman NövləriOlimpiya Idman Növləri\n20 avqust 2019 / 20:05 Baxış sayı: 442\n2 saylı respublika ixtisaslaşdırılmış olimpiya ehtiyatları uşaq-gənclər idman məktəbinin məşqçi-müəllimi Marina Cəfərova “Azərsu”nun başına keçib. Allsport.az saytı xəbər verir ki, o bu vəzifədə belaruslu Sergey Petroviçi əvəzləyib.\nHəndbolçular hazırda “ABU-arena”da yeni mövsümə hazırlaşır. Komanda heyətini 2 legionçu ilə gücləndirib. Son mövsümdə ölkə çempionu qızıl medalı sona 2 tur qalmış əldən verdi.\nQeyd edək ki, 2 saylı RİOEUGİM-in direktoru güləş federasiyasının keçmiş baş katibi Əjdər Cəfərovdur.


Kirill Azərbaycan Prezidentinə təşəkkür edib - Yeni Gəncə\n“Cənab Prezident, hörmətli İlham Heydər oğlu, Sizə ürəkdən təşəkkür edirəm. Bakıya səfər etmək mənim üçün həmişə yalnız müsbət emosiyalarla bağlıdır. Biz özümüzdən soruşanda ki, hər hansı bir yer nə üçün xoşumuza gəlir və ya xoşumuza gəlmir, yəqin ki, cavab belə olacaq: hər şey bizim bu və ya digər yerə gedərkən keçirdiyimiz hisslərdən asılıdır. Bakı çox cəhətdən heyrət doğurur. Mən hələ sovet dövründə burada, Bakıda olmuşam və bu şəhər yadımdadır. İndi gördüklərimizi müqayisə etsək, gecə və gündüz qədər fərq var. Bu, əlbəttə, Sizin rəhbərliyinizlə ölkənizdə həyata keçirilmiş və davam edən böyük inkişafa dəlalət edir. Əlbəttə, Azərbaycan yoxsul ölkə deyil, lakin biz elə nümunələr bilirik ki, pulun olması inkişafa kömək etmir. Burada isə həqiqətən görürük ki, vəsait həyatın daha da yaxşılaşmasına, insanların daha yaxşı yaşamasına sərmayə kimi qoyulur”.\n“Report”un xəbərinə görə, bunu Moskvanın və Bütün Rusiyanın Patriarxı Kirill Bakıda Azərbaycan Respublikasının Prezidenti İlham Əliyev, birinci xanım Mehriban Əliyeva və qızları Leyla Əliyeva ilə görüşündə deyib.


Azərbaycan: Sərhədsiz Reportyorlar jurnalistlərin saxlanmasını pisləyib - BBC News Azərbaycanca\nSərhədsiz Reportyorlar təşkilatı bu ilin noyabr ayında Azərbaycanda üç jurnalistin həbsini və iki xəbər saytının blok edilməsini tənqid edərək, Azərbayan hökümətini ölkədə "media azadlığına qarşı məhdudiyyətləri dayandırmağa" çağırıb.\nXarici İşlər Nazirliyi bəyanatla bağlı BBC Azərbaycancaya bildirib ki, Sərhədsiz Reportyorların bəyanatlarına heç zaman şərh verilmir.\nSərhədsiz Reportyorlarla əlaqə saxlamaq mümkün olmayıb.\nTəşkilatın bəyanatında adları çəkilən jurnalistlər - azel.tv saytının baş redaktoru Əfqan Sadıqov, Kanal 13-ün jurnalisti Teymur Kərimov və Yeni Müsavat qazetinin jurnalisti Zamin Hacıdır.\nBəyanatda 22 noyabrda Azel.tv saytının baş redaktoru Əfqan Sadıqov barədə verilən həbs-qətimkan tədbiri barədə qərarın onun jurnalistik fəaliyyəti ilə bağlı olduğu iddia edilir.\nƏfqan Sadıqovun yaşadığı Cəlilabad şəhərinində bir qadın tərəfindən yumruqla vurulduğu, amma sonra eyni qadının onun barədə verdiyi şikayət nəticəsində həbs edildiyi deyilir.\nVəkil Elçin Sadıqov BBC Azərbaycancaya bildirib ki, Əfqan Sadıqov yalnız jurnalistik fəaliyyəti və yerli icra hakimiyyəti barədə mediaya verdiyi məlumatlara görə hədəflənib.\nAzərbaycanın hüquq-mühafizə orqanları BBC Azərbaycancaya bu iddiaları rədd etdiklərini deyib və Əfqan Sadıqovun həbsi ilə nəticələnən hadisənin artıq avqust-sentyabr aylarından araşdırıldığını xəbər verib.\nCənab Sadıqov, Əfqan Sadıqovun yalnız jurnalistik fəaliyyəti və yerli icra hakimiyyəti barədə mediaya verdiyi məlumatlara görə hədəfləndiyin deyib\nİkinci jurnalist, Kanal 13-dən Teymur Kərimovdur. Bəyanata görə, o, noyabr ayının 25-i Bərdə şəhərində qaçqın ailələrə su təminatı problemi barədə reportaj hazırlayarkən tanımadığı şəxs tərəfindən təqib edilib.\nİddia edilir ki, bu şəxs Teymur Kərimovun müsahiblərini hədələyərək onlara "müxalifətçi jurnalistlə danışmamağa" çağırıb və sonra onu fiziki şəkildə dayandırmağa cəhd göstərib.\nMəlumatda deyilir ki, bundan sonra polis şöbəsinə gedən Teymur Kərimov eyni şəxs tərəfindən onu təhqir edib döyməklə günahlandırılıb.\nOn saat saxlandıqdan sonra, Teymur Kərimovun müsahibə qeydləri əlindən alınıb və o, sərbəst buraxılıb. Lakin onun təşkilata verdiyi məlumata görə, artıq iddialara bağlı ona qarşı cinayət işi açılıb.\nTəşkilatın adını çəkdiyi üçüncü jurnalist, Yeni Müsavat qəzetinin köşə yazarı Zamin Hacıdır. Bəyanatda qeyd edilir ki, o, noyabr ayının 28-i Facebook sosial şəbəkəsində üstü açlmayan qətllərlə bağlı paylaşdığı şərhə görə saxlanılıb və "bir neçə saatdan sonra buraxılıb".\nBəyanatda həmçinin 28 noyabr və 2 dekabr arası Amerikanın Səsi və Azadlıq Radiosunun saytlarının "blok edilməsi" və 29 noyabrda Milli Məclis tərəfindən internetdə saxta istifadəçi ad və ya hesablardan istifadə edərək böhtan və təhqirlərə yol verməyin cinayət məsuliyyəti sayılması təklifinin qəbul edilməsi də tənqid edilib.


Palitra qəzetiAysel Əliyeva: “Müəllimlərimə borcluyam”\nAysel Əliyeva: “Müəllimlərimə borcluyam”\nTarix: 05.06.2018 | Saat: 01:18:00 | E-mail | Çapa göndər\nMüsahibimiz Bakı şəhəri Yasamal rayonu 175 nömrəli məktəbin məzunu olmuş, Türkiyə Afyon Kocatepe Universitetini bitirmiş, hazırda həmin universitetdə magistr təhsili alan Aysel Əliyevadır. Aysel xanım müsahibə zamanı vurğulayır: “Gözlərim hər dəfə evimizdə yazı masasının üstündəki “Qabaqcıl təhsil işçisi” medalına sataşanda öz-özünə deyərdim ki, kaş mən də anam kimi savadlı olaydım”. Bu gün artıq Aysel Əliyeva həmin arzusunu reallaşdıraraq Türkiyədə təhsilini davam etdirir. Aysel Əliyevanın ən böyük arzularından biri də təhsilini doktoranturada davam etdirməkdir. Bu yolda gənc həmvətənimizə uğurlar arzulayıram.\n-Aysel xanım, öncə təhsilə olan marağınızdan söhbət açardınız. Bilirik ki, təhsil cəmiyyət üzvləri üçün olduqca vacibdir. Bu baxımdan, elmə, təhsilə necə həvəsləndiniz?\n- Anamla birgə 11 il məktəb yollarında addımladım. Təhsil aldığım məktəbin İngilis dili müəllimi olan anam Şiriyeva Gülşən həm müəllimim, həm də bir mayak kimi yol göstərənim oldu. Oxudum, öyrəndim, məqsədimi müəyyən etdim. Anam başda olmaqla çox şeylər öyrəndim müəllimlərimdən; həm bilik, həm də insani keyfiyyətlər. Dahi rus yazıçılarından biri söyləmişdir: “Məndə olan gözəl cəhətlərə görə kitablara borcluyam”. Mən isə deyirəm: “Məndə olan, məni məqsədimə doğru aparan bütün bilik, bacarıq və əzmkarlığıma görə anama, müəllimlərimə və kitablara borcluyam”.\n- Orta məktəb illərində keçirilən fənlərə münasibətiniz necə idi və hansı fənləri daha tez mənimsəyirdiniz?\n- Çalışırdım ki, keçirilən dərslərin hər birini mükəmməl öyrənim. Bu baxımdan, fənlər arasında fərq qoymurdum. Amma Ədəbiyyat, Coğrafiya və İngilis dili fənlərini daha tez mənimsəyir və yaxşı oxuyurdum.\n- Aysel xanım nitqinizin bu cür aydın, savadlı olması ədəbiyyat dərslərinin nəticəsi idimi?\n- Bəli. Hər kəlməmizə, hər sorumuza, fikrimizi ifadə etmə bacarığımıza çox diqqətlə yanaşan ədəbiyyat müəllimimiz Quliyeva Natəvan müəllimə, Vələddin müəllim, Vidadi müəllim, Aygün müəllimə və digər müəllimlərin əməyi böyük olub.\n- Bildiyimə görə siz Turizm fakültəsini bitirmisiniz. Niyə məhz Turizm fakültəsi?\n- Çox maraqlı sualdır. Azərbaycanımı, Türkiyəmi çox sevdiyim üçün və Vətənimi dünyaya tanıtmağa görə bu sahəni seçdim.\n-Eskişehir Anadolu Universitetində “Eskişehir Azərbaycanlılar Dərnəyi, Türk Dünyası Uyğulama və Araşdırma mərkəzi” tərəfindən keçiriləcək “100-cü ilində Azərbaycan Cümhuriyyəti” adlı beynəlxalq konqresdə çıxış etmisiniz. Konfransa göndərilən 600 məqalənin yalnız 20-si seçilməli idi. Və sizin məqalə ilk onluqda yer aldı. Bu haqda da məlumat verərdiniz.\n- Çox xoşbəxtəm ki, çıxış edənlərin içərisində mən də vardım. Və mən Eskişehir Anadolu Universitetində Eskişehir Azerbaycanlılar Dərnəyi, Türk Dünyası Uyğulama və Araşdırma mərkəzi tərəfindən Azərbaycan Cümhuriyyətinin 100 illiyi ilə əlaqədar keçirilən “100-cü ilində Azərbaycan Cümhuriyyəti” adlı Beynəlxalq Konqresdə iştirak edib, Türkiyədə oxuyan azərbaycanlı tələbələr adından çıxış etdim. Çıxışım “Azərbaycanda turizm, Azərbaycana səfər edən ərəb turistlərin Azərbaycan haqqında düşüncələri” mövzusunda idi. Konqresdə iştirakım və çıxışıma görə təşəkkürnamə ilə təltif olundum. Bu məruzə mənim Vətənimə kiçik xidmətimdir. 6 ildir ki, Türkiyədə təhsil alıram, universitetdə, indi də magistraturada təhsilimi davam etdirirəm. Bu illər ərzində bir çox tədbir və mərasimlərdə iştirak etmişəm və məzmunca müxtəlif olan bu tədbirlərdə həmişə Azərbaycanımızı şərəflə təmsil etməyə çalışmışam. Bu mənim vətəndaşlıq və millətimizin övladı olaraq Ana Vətən qarşısında bir borcumdur. Bilirəm ki, bu borclar çoxdur. Və gücüm, bacarığım daxilində olanları səylə yerinə yetirməyə çalışacağam.


Musa Quliyev müxalifəti “seçki dueli”nə çağırdı – Reportyor\nMusa Quliyev: “Müxalifətin şüarları düşmənə yox, özümüzə qarşı yönəlib”; Hikmət Hacızadə: “Hökumətə nə boyda teatr lazımdırsa, müxalifətə o qədər yer verir”\nİlk növbədə gənclər üçün meydan olmalıdır ki, o da yoxdur. Yaşlı müxalifət gözləyir ki, gənclər yeni ideyalarla gəlsin, formalaşsın. Amma cavanları da sıxırlar. Əhali etirazlara qarışmırsa, bu şəraitdə müxalifətdə olanları qəhrəman sayıram. Belə vəziyyətdə nə isə etməyə çalışırlar. Nəzərə almaq lazımdır ki, müxalifətdə qalanları da incidirlər, yaxınlarını işə götürmürlər. Amma belə davam edə bilməz, böhran dərinləşəcək. Ona görə islahatlar lazımdır”.


20 Yanvar şəhidlərinin ailələrinə və əlillərə ödənilən vəsaitin məbləği açıqlanıb - Pia.az\nBu vaxta kimi Əmək və Əhalinin Sosial Müdafiəsi Nazirliyi 135 nəfər 20 Yanvar şəhidinin ailəsi və əlili mənzillə, 100-dək 20 Yanvar əlili minik avtomobili ilə təmin edib.\nNazirlikdən verilən məlumata görə, 20 Yanvar şəhidlərinin ailələri Prezidentin aylıq təqaüdləri ilə təmin olunur.\n20 Yanvar əlillərinə də əlilliyə görə müavinət və ya pensiya, Prezidentin aylıq təqaüdləri ödənilir. Ötən dövrdə həmin sosial ödənişlər dəfələrlə artırılıb, həmçinin 2019-cu ildə sosial müavinət və təqaüdlərdə orta hesabla 100% artımlar edilib.\n2021-ci ilin əvvəlindən isə onlara Prezidentin aylıq təqaüdləri növbəti dəfə orta hesabla 50% artırılıb və şəhid ailələri üçün 500 manata, 20 Yanvar əlilləri üçün I dərəcə üzrə 400 manata, II dərəcə üzrə 350 manata, III dərəcə üzrə 300 manata çatdırılıb.\n2022-ci ilin əvvəlindən isə növbəti islahat paketi çərçivəsində əlilliyi olan şəxslərin müavinətləri növbəti dəfə artırılaraq, I dərəcə üzrə 150 manatdan 220 manata, II dərəcə üzrə 130 manatdan 180 manata, III dərəcə üzrə 110 manatdan 120 manata, birinci dərəcə əlilliyi olan şəxslərə qulluğa görə Prezidentin aylıq təqaüdü 50 manatdan 80 manata çatdırılıb.\nBeləliklə, təkcə son üç ildə əlilliyə görə müavinətlər I dərəcə üzrə 2,7 dəfə, II dərəcə üzrə 3 dəfə, III dərəcə üzrə 2,3 dəfə artırılıb. Eyni zamanda, 20 Yanvar əlillərinin böyük hissəsi həm də pensiya ilə təmin olunur və son üç ildə pensiyaların da orta aylıq məbləği 60% artıb.\nMüharibə əlilləri və şəhid ailələri kimi, 20 Yanvar əlilləri və şəhid ailələrinin də ölkəmizin ali və orta ixtisas təhsil müəssisələrində ödənişli təhsil alan övladlarının təhsil haqqı dövlət büdcəsi hesabına ödənilir. Şəhid ailələri üzvlərinin hər birinin yaşa görə əmək pensiyasına əlavə hesablanıb. Həmçinin hər il 20 Yanvar faciəsinin ildönümü ilə əlaqədar 20 Yanvar şəhidlərinin ailələri və 20 Yanvar əlilləri birdəfəlik maddi yardımla təmin edilir.\nÖlkəmizin ərazi bütövlüyünün, müstəqilliyinin və konstitusiya quruluşunun müdafiəsi ilə əlaqədar əlil olmuş şəxslərin uşaqları da aylıq müavinətlə təmin olunur. Əmək, vergi və digər sahələrə dair qanunvericiliklərdə şəhid ailəsi üzvləri, eləcə də müharibə və 20 Yanvar əlilləri üçün bir sıra imtiyaz və güzəştlər əksini tapıb.


Tbilisidə, Gürcüstanda Sevgi və Ev tapmaq - Səyahət hekayələri - 2021\nTbilisidə, Gürcüstanda Sevgi və Ev tapmaq\nMesaj: 9/12/18 | 12 sentyabr, 2018\n"Gürcüstanı ilk dəfə eşitdinizmi?" Mako siqaretindən uzun sürüklənəndən sonra soruşdu. O, ölkəmizdə olan dostum Deyvə kömək edən bir gürcü turist təlimçisi idi. Fabrikadan kənarda şərab içərək, köhnə Sovet fabriki fabriki artıq barları, restoranları, iş yerləri, mağazalar, rəssam studiyaları və bir yataq otağı ilə bir çox istifadə mərkəzinə çevrildi.\n"Hmm ..." cavabını verdim. "Bu yaxşı bir sual. Bir səviyyədə, uzun müddətdir Gürcüstanı tanıyıram, çünki coğrafiyamızı yaxşı bilirəm. Amma xəritədə yalnız bir addan başqa bir yer kimi, son bir neçə il içində olduğumu söyləmək məcburiyyətindəyəm - mənə daha çox unikal və dayaqdan kənarlaşdırılan yol yerlərini düşünməyə başladığımda - Həqiqətən düşündüm 'Hmm, Gürcüstan? Bu maraqlı ola bilər! ""\nİyun ayında Azərbaycana səfər etmək üçün Londondan ayrıldığımda, yaxınlığımdakı Gürcüstanı da yola saldım. Dostlar ölkəni yüksək səviyyədə danışdılar və mən onun dağ şəhərlərini, çimərliklərini və tarixi şəhərlərini görmək istərdim və eşitdiyim yemək və şərabı dadmaq istəmişdim.\nMənim orijinal planım orada bir həftə ərzində bir az vaxt sərf etmək, bəzi məqamları vurmaq və başqa bir səfər üçün mənə iştaha sürtmək idi (mənə, bir ölkədə bir həftə kifayət qədər vaxt deyil).\nAncaq məni evdən gözləniləndən daha əvvəl başlamağı tələb edən plan dəyişikliyindən sonra mən yalnız Tiflis paytaxtını görmək üçün vaxt keçirdim.\nAzərbaycandan avtobusdan çıxdığımdan etibarən mən sevgimlə. Bəli, bu bir klişe. Dərhal bir yerə düşmək. Amma bəzən bir hədəf yalnız sizi doğru yola salır. Enerji - özünü - bədəninizdən axın etdiyin yerdən və evdəyəm ki, evə gəlmədiyin yerə gələn kimi hiss edirsən.\nGüman ki, sənin bir hissəsi həmişə olmuşdu, sən sadəcə özünü yenidən qurmağa dönmüşdün.\nÖnümüzdəki bir neçə gün ərzində, şəhərin kəşfiyyatına başladığımda bu hissi daha da artırdı.\nGəlməmişdən əvvəl, köhnə bir köhnə şəhəri, çöküntüyə sahib Sovet dövründəki bina və grafiti ilə təsvir etdim. Mənim fikrimcə, Sovet İttifaqının dərhal payızında dondurulmuşdur.\nBunun əvəzində mən gözəl bir şəkildə qorunmuş Old Town buludlu küçələr və süslü balkonlar ilə çarpıcı bina ilə tanış oldum; geniş parklar, geniş küçələr, eklektik sənətkarlıq məkanları və funky kafe; və müasir və bəzən fütüristik mimari. Bu, mənim gözləniləndən çox Avropaya bənzəyirdi.\nMən köhnə şəhərdə dolaşdığım ilk günümü keçirdim. Mtkvari çayına baxan Vəhşanq Gorgasalinin nəhəng atlı heykəli ilə Metekhi kilsəsinə baxdım. Tiflisə beşinci əsrdə onun paytaxtı qoyarkən padşah sarayını tikdi. (Əfsanə o, ovçuluq zamanı ov tüfəngi qurdu və kükürd hamamlarını aşkar etdi, lakin bir şəhər gəldikdən qabaq burada var idi! O, sadəcə canlandı.) Sadə, qübbə şəkilli kərpic binası yerli xalqlarla məşhurdur, çünki əfsanə deyir 5-ci əsr şəhid Şuşanik burada torpağa verildi.\nOradan körpüdən, məşhur kükürd banyolarına, yeraltı vanna otağı olan kərpic-kubbeli binaların toplusu ilə getdim. Bu vannalar Tbilisidə məşhurdurlar, çünki sular xroniki xəstələrdə xroniki xəstələrdə, artirit ağrısı və ya zəif qan dövranı kimi səliqəldir. Tbilisidə bu hamamlardan 63-ü istifadə edildi, ancaq indi yalnız bir ovuc var. Çürük yumurta kimi kokulu cazibədarlığı görməməyim olsa da hələ də vahşi məşhurdurlar. (Amma mən bir qəribə deyiləm, bəs nə bilirəm?)\nBu hamamlar, onları qidalandırmaq üçün kiçik bir çayda yerləşir və sonra gözəl bir Dzveli Tbilisi kükürd şəlaləsini təqib edə biləcəyiniz bir kanyonun içərisinə gedir. Orada şəhər səsi uzanır və milli parkda milli kapitaldan daha çox olduğunuzu hiss edirsiniz.\nBir az daha dolaştım və Tbilisinin nəhəng Milli Botanika Bahçesi girişini yerləşdim, orada bir zip xəttini tapdım, daha çox şəlalə və üzmək üçün çaylar (bu səfərim zamanı yüksək templəri nəzərə alaraq yerli əhali tərəfindən yaxşı istifadə olundu), yürüyüş yolları və çiçəklər və çalılar. Bu sülh içərisində tez-tez özümü xatırlatmaq məcburiyyətində qaldım ki, bir az sakit dağ şəhəri deyil, xaotik bir böyük şəhərdəyəm.\nBuradan siluet hörmət edən Narikala qalası idi. Dördüncü əsrə aid bir dövrdə Fars dilləri olmuşdur. Divarların əksəriyyəti səkkizinci əsrdə tikilmişdi, lakin 1827-ci ildə orada saxlanılan rus mühimmatının partlaması bütün şeyləri batırdı. Qala xarabalıqları bütün şəhərin ən gözəl görünüşlərini təqdim edir. Milyardları görə bilərsiniz ki, saytın qalası üçün seçilmiş olması ehtimalı. Kabel avtomobili Mtkvari çayının digər tərəfində Rika parkı ilə birləşdirir.\nErtəsi gün mən şəhərin tarixi muzeylərini araşdırdım (hansı ki, mənim sürprizəm, ingilis dilində yaxşı tərcümələr var idi). Ölkənin tarixinə dair ətraflı bir sərgiyə sahib olan Gürcüstan Milli Muzeyini yüksək qiymətləndirirəm; romantik şairin həyat tərzi və əsərləri, dövrün mebelləri, xalq musiqisi alətləri, rəsm əsərləri və 19-cu əsrdə Gürcüstan haqqında çox sayda tarixi materiallar olan Nikoloz Barataşvili Memorial Ev Muzeyi; və Gürcüstanın Yəhudi tarixinə dair danışıqlar aparan David Baazov Muzeyinə (İsrail və Gürcüstan yaxın əlaqələrə malikdir) aiddir.\nAncaq Tbilisinin boğucu yay istiliyində gedərkən Azərbaycanda çox şey getdiyindən mənim üçün maraqlı deyildi. Beləliklə, gəzinti günündən bir yarım gün sonra mən özümdə çay içərək yazdım, sağlam bir miqdarda şərab yeyərək, Fabrika'da yemək yemək, digər səyahətçilərlə söhbət etdim, yerli qəhvə içərisindəki işçiləri tanıyırdım mağaza və Dave ilə asma.\nMən deyə bilmərəm həqiqətən Tiflisini tanıyın. Əlbəttə ki, indi metro ətrafında gələ bilərəm. Nə üçün xərcləndiyini bir fikrim var. Şəhər və ölkəm barədə bir az tanıyıram. Bəzi sərin insanlarla tanış oldum. Mənim yerimdə qeyri-müəyyən bir məna var\nAmma bunu New York, ya da Paris və ya Bangkokda ya da bir neçə ildir yaşadığım və ya keçirdikləri başqa bir yerlə tanış etdiyim yolu bilmirəm.\nAmma mən hiss et Mən bunu bildiyim kimi.\nTiflis fəaliyyətlə partlayan bir şəhərdir. Sənət və tarix şəhəri. Rahatlıq. Söylədiyiniz bir enerjinin, "Şəraba yaxşı həyatdan zövq alın. Şeytanın qarşısını almayın - yalnız ol. "\nTbilisi enerji mənim enerjimdir.\nBiz göydə hazırlanmış bir matçız.\nVə bir səyahət məqaləsini "Mən geri dönmək üçün gözləməyəcəyəm" klişesi ilə başa çatdırmaq üçün dəhşətli olmasına baxmayaraq, mən dürüstcə geri dönmək üçün gözləməyəcəyəm.\nO şəhərdə evdə hiss edirdim.\nHər kəs evə qayıtmaq hissi sevir.\nTbilisidə səfərinizə məlumat ver: Logistik Tips və Tövsiyələr\nSkyscanner və ya Momondo-dan Tbilisiyə ucuz uçuş tapın. Onlar mənim iki sevimli axtarış motorumdur. Momondo ilə başlayın.\nMən hostel və əməkdaşlıq məkanı Fabrika'yı yüksək qiymətləndirirəm. Tbilisidə başqa bir pansiyon yaptırmak üçün Hostelworld'i istifadə edin. Başqa yerdə qalmaq istəyirsinizsə, onlar ucuz qiymətləri ardıcıl olaraq qaytararkən Booking.com istifadə edin. (İşdə sübutdur.)\nDaha çox planlaşdırma məsləhətləri üçün güclü təyinat kitabçamızı ziyarət etməyinizə əmin olun!\nCopyright 2021 \_ none \_ Tbilisidə, Gürcüstanda Sevgi və Ev tapmaq


“Dedi, uşağı itin yerinə bağlayacam” – CİNAYƏT İŞİ | sizinyol.com\n“Dedi, uşağı itin yerinə bağlayacam” – CİNAYƏT İŞİ\nEvdən qaçmış həyat yoldaşını döyən kişi həbs edildi Şəki Apelyasiya Məhkəməsində həyat yoldaşına xəsarət yetirməkdə təqsirli bilinən Kəlbəcər rayon sakini, 1980-ci il təvəllüdlü Faiq Həziyevin cinayət işi üzrə proses başa çatıb.\nIttihama görə, Faiq Həziyev 21 iyul 2015-ci il tarixdə, saat 23 radələrində yaşadığı Yevlax rayonunun Hacımahmudlu kəndindəki evinin həyətində həyat yoldaşı Aidə Rəhimova ilə mübahisə edib. O, Aidəyə icazəsiz evdən getdiyini irad tutub və bunun səbəbini soruşub. Bundan sonra ər-arvad arasında mübahisə yaranıb. Faiq həyat yoldaşını döyərək, ona xəsarət yetirib. Aidə aldığı xəsarətdən sonar xəstəxanaya yerləşdirilib, ona tibbi yardım göstərilib.\nFaiq Həziyev Cinayət Məcəlləsinin 128-ci (sağlamlığa xəsarət yetirmə) maddəsi ilə ittiham edilib. Yevlax Rayon Məhkəməsi ona 6 ay müddətinə azadlıqdan məhrumetmə cəzası kəsib.\nZamində olan Faiq Həziyevin barəsində həbs qətimkan tədbiri seçilib və o, məhkəmə zalından həbsə alınıb. Hökmdən narazı qalan Faiq Həziyev apelyasiya şikayəti verib. O, şikayətində cəzasının yüngülləşdirilməsini istəyib. Şikayət araşdırılması üçün Şəki Apelyasiya Məhkəməsinə göndərilib.\nMəhkəmədə ifadə verən Faiq Həziyev ona elan olunmuş ittiham üzrə özünü qismən təqsirli bilib. O, bildirib ki, ailəlidir, Aidə Rəhimova onun həyat yoldaşıdır: “Biz 2001-ci ildə ailə həyatı qurmuşuq, birgə nikahdan Zəminə adlı 7 yaşlı qızımız var. Həyat yoldaşım Aidə Rəhimova məndən Yevlax rayon polis şöbəsinə 22 iyul 2015-ci il tarixdə şikayət verib. Buna şikayət edilən gündən iki gün əvvəl Aidə ilə mübahisə etməyimiz səbəb olub”. “Acıq edərək evdən getdiyini düşündüm”\nTəqsirləndirilən şəxs ifadəsində göstərib ki, iyulun 20-də saat 13 radələrində nahar vaxtı işdən evə gəlib: “Həmin vaxt həyat yoldaşım Aidə mənə azyaşlı qızım Zəminənin kobud sözlər dediyini, sözünə baxmadığını, nadinclik edib, qonşuları narahat etdiyini bildirdi. Mən də Zəminəni danladım, ona bir şillə vurdum və hədələyərək dedim ki, onu itin yerinə bağlayacam. Həmçinin arvadım Aidəni də Zəminəyə yaxşı nəzarət etmədiyi üçün danladım. Yeməyimi yeyib işə qayıtdım”. Faiq həmin gün axşam saat təxminən 20 radələrində işdən evə gəlib, həyat yoldaşı Aidə ilə qızı Zəminənin evdə olmadığını görüb: “Sonra qaynanamgildən onların acıq edərək evdən getdiyini öyrədim. Sabahı gün saat 12-13 radələrində Aidə ilə Zəminəni Yevlax şəhərində yaşayan Aidənin bibisi oğlu Elnur evə gətirdi. Aidənin nə üçün icazəsiz evdən getdiyini soruşdum. Buna əsaslı bir səbəb gətirə bilmədi.\nSonra kəndin mərkəzinə çıxdim. Xeyli vaxt keçirdim, saat 23 radələrində evə gəldim. Zəminə yatmışdı, Aidə oyaq idi. Təkrar Aidəni hara getdiyi ilə bağlı sorğu-suala tutdum. Onun qeyri-səmimi cavablarına acıqlandım. Şillə- yumruqla sifətinin müxtəlif yerlərinə vurdum. Zərbələrdən Aidənin dodaqları, gözlərinin altı şişdi. Sonra həyətdəki çarpayıda yatdım. Aidə isə Zəminənin yatdığı otağa keçdi. Səhəri yuxudan qalxanda Aidə ilə Zəminənin evdə olmadığını gördüm. Onların acıq edərək evdən getdiklərini düşündüm. Sonradan Aidənin Yevlax rayon polis şöbəsinə gedərək məndən şikayət ərizəsi verdiyini eşitdim. Zərərçəkmiş şəxslə barışmışam. Etdiyim cinayət əməlimdən peşmanam”.\n“Zəminəyə bir şillə vurdu”\nZərərçəkmiş şəxs qismində dindirilən Aidə Rəhimovanın sözlərinə görə, Faiqlə bir neçə ildir ailə həyatı qurub: “Son vaxtlar həyat yoldaşım çox işlədiyi üçün əksər vaxt əsəbi olurdu. İyulun 19-da işdən evə nahara gəlmişdi. Faiq yemək yeyən vaxt qızım Zəminənin nadinclik etdiyini, səs-küy salaraq qonşularda narahatlıq yaratdığını dedim. Faiq acıqlanaraq Zəminəyə bir şillə vurdu. O, itin zəncirini qızın boğazına bağlayaraq tövləyə salacağı ilə hədələdi. Həmçinin mənim özümə də bir-iki şillə vurdu, yeməyini yeyib işə getdi. Faiqin məni və Zəminəni döyməsindən acıqlandım. Sonra Zəminəni götürərək kənddən çıxdım. Yolda bir taksi maşını saxladaraq Yevlax şəhərində yaşayan bibim Zümrüdgilə gəldim. Onlarda 2 gün qaldım”.\nAidə Rəhimova bildirib ki, iyulun 21-də, saat 12-13 radələrində bibisi oğlu Elnur idarə etdiyi “Jiquli” maşını ilə onları öz evlərinə gətirib. İfadəsinin sonunda zərərçəkmiş həyat yoldaşı ilə barışdığını, ondan şikayətçi olmadığını bildirib. Hakim kollegiyası tərəflərin fikirlərini öyrənəndən sonda qərar elan edib. Təqsirləndirilən şəxsin cəzasının yüngülləşdirilməsi ilə bağlı apelyasiya şikayəti təmin edilməyib.\nÖlkə bağlayacam cinayət işi dedi itin uşağı yerinə Şərh yazın


“1 şagird -1 kompyuter” konsepsiyası əsasında təlimlər martın əvvəllərində yekunlaşacaq\nAzərbaycanın seçilmiş orta ümumtəhsil məktəblərində aparılan “1 şagird -1 kompyuter” layihəsi üzrə təlimlər mart ayının əvvəllərinə başa çatdırılacaq. Artıq üç təhsil müəssisəsində bu təlimlər yekunlaşıb. Hazırda beş məktəbdə təlimlər aparılır, bir necə orta məktəbdə də bununla bağlı işlərə başlanılıb.\n“Bakcell” Cin abunəçiləri üçün yeni “2-Qat Balans” kampaniyasını təqdim edib. Kampaniya çərçivəsində balansı ən azı 10 AZN təşkil edən nömrələrin abunəçiləri “10” yazıb “1020” qısa nömrəsinə SMS göndərməklə 20 AZN bonus qazanırlar. Yalnız “SevinCİN”, “SevimliCİN”, “QoşaCİN” və “CİNeration” abunəçiləri bu faydalı imkandan yararlana biləcəklər.\n“Apple” patent mübahisələrini sevir\n“Compulenta.ru” saytının məlumatına əsasən, “Apple” şirkəti “Motorola Mobility”-nin iddiasına əsasən, çıxarılmış məhkəmə hökmünün müvəqqəti dayandırılmasına nail ola bilib. Məlumat üçün qeyd edək ki, “Apple” şirkəti “Motorola Mobility”-nin məlumatların mobil şəbəkələrdə ötürülməsinə aid olan patentlənmiş texnologiyaların qeyri-qanuni istifadəsində ittiham edilir.\nAzərbaycanın elektron atlası gələn il hökumətə təqdim ediləcək\nAzərbaycan Respublikası Prezidenti İlham Əliyevin tapşırığına uyğun olaraq, hazırda elektron formatda Azərbaycanın Milli Atlası hazırlanır.\nYerli operatordan ən sərfəli mobil internet paketi\n01 fevral tarixindən etibarən “Nar Mobile” Azərbaycan mobil internet bazarında yeni ilin ilk və ən sərfəli internet paketlərini təqdim edir. Artıq “Nar Mobile” abunəçiləri mobil internetdən ən sərfəli qiymətlərlə istifadə edə biləcəklər. Yeni təklifə 1 günlük, 1 həftəlik və 1 aylıq limitsiz internet paketləri daxil edilir.\nYalnız “CİNeration” abunəçiləri “Zero Facebook” xidmətindən istifadə edəcək\n“Bakcell” şirkətindən verilən məlumata görə, bu gündən etibarən “zero.facebook” xidmətindən yalnız “CİNeration” abunəçiləri istifadə edə biləcəklər. “CİNeration” abunəçiləri öz mobil telefonlarından ”0.facebook.com”, “zero.facebook.com” ünvanlarından birinə daxil olmaqla bu xidmətdən yararlanmaq imkanı əldə edəcəklər.\nRekord piksel sıxlığına malik mini-displey yaradılıb\n“MicroOLED” şirkəti “OLED” texnologiyası əsasında 0,61 düym diaqonala malik yüksək kəskinlikli ekran hazırlayıb. Hazırlama (həll) rəqəmli fotoaparatların nişanlayıcılarında (fotoaparatda: obyektivi şəkli çəkilən şeyə yönəltmək üçün cihaz),\n“Samsung Galaxy S III” smartfonu necə olacaq?\n“Onliner.by” resursunun məlumatına əsasən, Koreyanın “ETnews” saytı mənbələrə istinad edərək, iddia edir ki, “Samsung Galaxy S III” smartfonunun qalınlığı 7 mm təşkil edəcək. İstehsalçıların aparatın çap lövhəsi və bəzi digər komponentlərinin qalınlığını 10-20 faiz azaltmağa müvəffəq olduqları bildirilib.\n“İBM” şirkətinin rəhbəri 1,5 milyon dollar maaş alacaq\n“İBM” şirkətinin prezidenti və əsas icraçı direktoru Virciniya Romettinin maaşı 800 min dollardan 1.5 milyon dollara qədər artacaq. Bu barədə ABŞ-ın Qiymətli kağızlar və birjalar üzrə komissiyasına (SEC) göndərilmiş hesabatda bildirilib. Qeyd edim ki, o, 2012-ci il yanvar ayının 1-dən korporasiyaya rəhbərlik edir.\nAzərbaycan İKT sahəsində Koreya təcrübəsindən istifadə edə bilər\nFevralın 7-də Rabitə və İnformasiya Texnologiyaları Nazirliyində (RİTN) rabitə və informasiya texnologiyaları nazirinin müavini Elmir Vəlizadə ilə\n“Nokia 801” sonuncu “Symbian” smartfon olacaq?\n“Onliner.by” resursunun məlumatına əsasən, “Smartphone Geeks” saytı xəbər verib ki, “Nokia” şirkəti “Nokia Belle” (əvvəllər “Symbian Belle” kimi tanınıb) əməliyyat sistemi ilə işləyən “801” smartfonunun təqdimatını hazırlayır. Bundan əvvəl bildirilmişdi ki, Finlandiya istehsalçısı bütün “Symbian”\n"Nokia" şirkəti 4000 əməkdaşını işdən çıxarır\n“Onliner.by” resursunun məlumatına əsasən, "Nokia" şirkəti Finlandiya, Macarıstan və Meksikada yerləşən zavodlarının strukturunun yenidən qurulması üzrə planları haqqında danışıb. Şirkət mobil qurğu bazarında rəqabətə davamlılığı artırmaq üçün təxminən 4000 işçisini çıxaracaq.\nMəşhur smartfon istehsalçısı məyusdur\nTayvanın smartfon istehsalçısı “HTC”şirkəti rüblük nəticələri, eləcə də bazar gözləntilərindən aşağı səviyyədə olan proqnozu açıqlayıb. Şirkət nümayəndələri bildirirlər ki, Tayvan istehsalçısı yeni smartfon modellərinin işlənib hazırlanması ilə əlaqədar artan daxili xərclər\n"Samsung" şirkəti 2012-ci ildə 50 milyon televizor satmağı planlaşdırır\n"Samsung" şirkətinin nümayəndələri "ES8000" televizorunun təqdimatında 2012-ci il üçün televizor satışları üzrə proqnoz haqqında məlumat verib. Keçən il televizorlara olan güclü tələbatı nəzərə alaraq, cari ildə satış həcminin 50 milyon təşkil edəcəyi güman edilir.\n"Cisco" şirkəti son rübün hesabatını verib\nDünyanın ən böyük şəbəkə avadanlığı istehsalçısı olan "Cisco" şirkəti rüblük hesabatını dərc edib. Yanvar ayının 28-də bitmiş ikinci maliyyə rübündə şirkətin təmiz mənfəəti 2,18 milyard dollara və ya 1 səhm üçün 40 sentə qədər artıb. Halbuki 1 il əvvəl bu göstərici 1,52 milyard dollar


Bakı Dəmir Yolu Vağzalını gündəlik təmizləyəcək şirkət axtarılır – Economic.Az\nEconomic.Az > Nəqliyyat > Bakı Dəmir Yolu Vağzalını gündəlik təmizləyəcək şirkət axtarılır\nBakı Dəmir Yolu Vağzalını gündəlik təmizləyəcək şirkət axtarılır\n“Azərbaycan Dəmir Yolları” QSC-nin İnfrastruktur Departamenti yol təsərrüfatı malları, “Dəmiryolservis” MMC rels qaynaq qatarında istifadə edilən mal-materialların alınması, Sərnişin daşımaları Departamenti Bakı Dəmir Yolu Vağzalının inzibati binası, vağzalın platforması, köməkçi binalar və yeraltı keçidlərin gündəlik təmizlənməsi ilə əlaqədar açıq tenderlər elan edib.\nQSC-nin hər bir strukturunun keçirdiyi tenderlər bir lot üzrə keçirilir. İnfrastruktur Departamenti və “Dəmiryolservis” MMC-nin tenderlərində iştirak haqqı 300 manat təşkil edir. Sərnişin daşımaları Departamentinin tenderində iştirak haqqı isə 400 manatdır.\nİddiaçılar zəruri sənədləri 10 may saat 18:00-dək, tender təklifi və zəmanət blankını isə 18 may saat 18:00-a qədər Bakı şəhəri, D.Əliyeva küçəsi,230 ünvanına təqdim etməlidirlər. İddiaçıların təklifləri 19 may saat 11:00-da göstərilən ünvanda açılacaq.


Avropa Türkiyə ilə razılaşmanı müzakirə edib\n2022, 04 İyul, Bazar ertəsi, Bakı vaxtı 15:19\nAvropa Parlamentinin üzvləri cümə axşamı Brüssseldə Türkiyə ilə Avropa Birliyi arasındakı razılaşmanın səmərəsini müzakirə ediblər.\nMəsələ heç də deputatlar arasında birmənalı qarşılanmır.\nHollandiyanın təhlükəsizlik məsələləri üzrə dövlət katibi və Avropa komissiyasının üzvü Klaas Dicxoff bu razılaşmanın miqrant böhranının həllində müsbət addım olduğunu bildirib.\nHəmçinin Avropa komissiyasının 1-ci vitse-prezidenti Frans Timmermans Türkiyə ilə razılaşmanın bu problemin həllində yeganə vasitə olduğunu deyib: ”Balkanlarla sərhəd bağlanıb. Qaçaqçılar tam fəaliyyətdədir və əgər heçnə eləməsəydik, yüz minlərlə qaçqının toplaşdığı böyük bir düşərgəyə görə bu gün Yunanıstanı günahlandıracağdıq.\nBiz məhz bunları həll eləməli idik.\nHesab edirəm ki, Türkiyə ilə razılaşma bu problemin həllində yeganə vasitədir”, deyə o bildirib.\nAmma bu razılaşmanın səmərəliliyinə inanmayanlar da var.\nNidarlandlı deputat Sofi int Veld Amnesty International və Human Rights Watch təşkilatlarına istinadla suriyalı qaçqınların Türkiyəyə buraxlmadığını və bəzi hallarda geri qaytarıldıqlarını, habelə Yunanıstandakı qaçqınların şəraitinin pis olduğunu və hətta lazımınca qidalanmadıqlarını deyib.\nQeyd edək ki, bu il martın 20-dən qüvvəyə minən razılaşmada Avropadakı bütün qanunsuz miqrantların Türkiyəyə qaytarılması, əvəzində ona maliyyə yardımının artırılması, Türkiyə ilə viza rejiminin qaldırılması və onunla üzvlük danışıqlarının tezləşdirilməsi nəzərdə tutulur.


“Mediasiya” cəmiyyətə nə verəcək?\nAna səhifə / Sosial / “Mediasiya” cəmiyyətə nə verəcək?\nMediasiya nədir? Dünyada kifayət qədər aktual olan bu söz Azərbaycan üçün hələ yenilikdir. Tərəflər arasındakı münaqişənin azaldılması üçün danışıqlar prosesi olan mediasiyanın cəmiyyətdə qarşımıza çıxan problemlərin həllində, münaqişələrin yoluna qoyulmasında və gərginliyin azaldılmasında çox böyük rolu ola bilər.\nBu baxımdan Azərbaycanda inzibati qanunvericilikdə şikayət mexanizmləri və mediasiyanın tətbiq imkanlarını KİV nümayəndələrinə dolğun şəkildə çatdırmaq üçün Almaniya Beynəlxalq Əməkdaşlıq Cəmiyyətinin (GİZ) təşkilatçılığı ilə jurnalistlər üçün “İnzibati qanunvericilikdə şikayət mexanizmlərinin tətbiqi və mediasiya” mövzusunda təlimin keçirilməsini təqdir etmək olar.\nTəlimdə məruzəçi qismində Mediasiya Şurasının İxtisas Komissiyasının sədri, mediator, vəkil Qasım Şaliyev çıxış edib. Məruzəçi inzibati icraatda əsas anlayışlar, prinsiplər, inzibati orqanların hərəkət və hərəkətsizliyi, inzibati aktlar barədə danışıb.\nQ.Şaliyev jurnalistləri inzibati orqanların inzibati aktlarından və ya hərəkətsizliyindən şikayət mexanizmləri, yuxarı inzibati orqanlara, məhkəməyə müraciət, mediasiyada əsas anlayışlar, prinsiplər, mediasiyanın səmərəliliyi, faydaları, mediasiya prosesi, Azərbaycanda mediasiyanın tətbiqi və ilkin mediasiya sessiyası, inzibati icraatda mediasiya barədə məlumatlandırıb.\nVətəndaşın pulu cibində qalır, zamanı itmir\nO, bildirib ki, “Mediasiya haqqında” Azərbaycan Respublikasının Qanununda ailə, nikah, iqtisadi mübahisələr və əmək münasibətlərindən irəli gələn mübahisələrdə tərəflərin məhkəmədən öncə mütləq şəkildə ilkin mediasiya seansında iştirak etməli olduqları nəzərdə tutulub. Yalnız həmin seansda iştirakın nəticələrindən sonra məhkəməyə müraciət edilə bilər. Onun sözlərinə görə, bu cür seansların tətbiqi Azərbaycan hüququ sistemində mübahisələrin alternativ həll yollarından biri kimi böyük rezonansa səbəb olacaq: “Cəmiyyətdə bu barədə təbliğat və təşviqatın aparılmasına, bu qəbildən olan verilişlərin sayının çoxalmasına, eləcə də insanlar arasında mediasiya prosesinin əhəmiyyəti və onun müsbət tərəflərinin tam anlaşılan olmasına ehtiyac var. Nəticədə, xarici ölkələrdə olduğu kimi, mediasiyaya gələn işlərin 90 faizi barışıqla həll olunacaq. Bu da kifayət qədər böyük bir göstəricidir. Hətta vəkillər arasında da sual yaranır ki, mediasiya bizə nə verəcək? Mediasiya istər sıravi vətəndaşların, istərsə də iş adamlarının xeyrinə olan bir prosesdir. Adətən məhkəmə prosesləri aylarla uzana bilir. Bu da vətəndaşın pul və zaman itkisi deməkdir. Bu seanslar isə hər iki itkinin qarşısını alır.\n“Mediasiyanın məhkəmə işlərindən fərqi odur ki, burada tərəflər adi həyatda olduğu kimi, danışıqlar aparırlar. Burada isə mediatorun üzərinə böyük məsuliyyət düşür. O, özünün həyat təcrübəsi və hüquqi bilikləri ilə tərəflərin barışığa gəlmələrinə köməklik göstərməlidir. Mediator səbirli və qərəzsiz olmalıdır. Məxfilik prinsipi gözlənilməlidir. Tərəflər razılığa gələrlərsə, münaqişə böyük faizlə müsbət həllini tapacaq. Bir sözlə, burada mütləq qalib yoxdur, hər iki tərəf qalibdir. Qərarı üçüncü bir şəxs deyil, tərəflər özləri verirlər. Nəticədə barışıq imzalayırlar”, - deyə vəkil vurğulayıb.\nQ.Şaliyev qeyd edib ki, ali təhsilli, ən azı 3 il iş təcrübəsi olan, ilkin mediator təlimi keçmiş istənilən şəxslər mediator ola bilərlər. Mediasiya Şurası tərəfindən müvafiq qeydiyyat aparıldıqdan sonra şəxs mediatorluq fəaliyyəti ilə məşğul ola bilər. Vəkillər arasında bu prosesə şübhəli baxanlarla yanaşı, mediator olmaq istəyənlər də az deyil: “Azərbaycan cəmiyyətinə bu proses heç də yad deyil. Bizim el adətimizə görə, ağsaqqallara və ya bir başbilənə müraciət etmək anlayışı həmişə olub.Yəni bu, mental xüsusiyyətlərə xas bir prosesdir. Ona görə də, Azərbaycanda mediasiya fəaliyyətinin uğurlu nəticələr verəcəyinə inanıram”.


Prezident və birinci xanım açılışlar etdi (FOTOLAR/YENİLƏNİB)\n26 Avqust 2020, 15:26\nAnn.az xəbər verir ki, İlham Əliyevə və Mehriban Əliyevaya yataqxana binası barədə məlumat verilib.\nBildirilib ki, binadakı mənzillər 1, 2 və 3 otaqlıdır. Yeni yataqxana binası "Azəriqaz” QSC-nin "Bakqazmaş” zavodunun qəzalı vəziyyətdə olan beşmərtəbəli yataqxanasının yerində inşa edilib. Heydər Əliyev Fondunun layihəsi çərçivəsində tikilən binada mənzillər tam təmirlidir və zəruri avadanlıqla təchiz olunub.\nAnn.az xəbər verir ki, Azərbaycan Respublikasının Prezidenti İlham Əliyev və birinci xanım Mehriban Əliyeva açılışda iştirak ediblər.\nDövlət başçısına və birinci xanıma məlumat verilib ki, 624 şagird yerlik məktəbdə təhsilin yüksək səviyyədə təşkili üçün bütün şərait yaradılıb. Bu təhsil müəssisəsi Heydər Əliyev Fondunun "Yeniləşən Azərbaycana yeni məktəb” proqramı çərçivəsində inşa olunub.\nİlham Əliyevlə Mehriban Əliyevanın Füzuli və Cəbrayıl səfərindən görüntülər (FOTOLAR)\nErmənistandan Azərbaycana qarşı növbəti təxribat (FOTOLAR)


Xarici telebe ve numayende heyetleri Fuzuli ile Cebrayila yollandi - Azadliq Xeber\nXarici telebe ve numayende heyetleri Fuzuli ile Cebrayila yollandi\nXarici tələbə və nümayəndə heyətləri Füzuli ilə Cəbrayıla yollandı\nAzərbaycanın 16 ali təhsil müəsissəsinin 31 ölkəni təmsil edən 40 əcnəbi tələbəsinin və nümayəndə heyətinin işğaldan azad olunmuş Füzuli və Cəbrayıl rayonlarına səfəri başlayıb.\n“Report”un məlumatına görə, səfər “Azərbaycan gəncliyi 2017 – 2021-ci illərdə” Dövlət Proqramının gənclərin beynəlxalq əməkdaşlığı və mübadiləsinin genişləndirilməsi bəndinin icrası ilə əlaqədar həyata keçirilir. İcraçı qismində Bakı şəhər Gənclər və İdman Baş İdarəsi, Təhsil və Müdafiə Nazirlikləri çıxış edir.\nÜmumilikdə 65 nəfərdən ibarət səfər iştirakçıları işğaldan azad olunmuş ərazilərdə şərti mina partlayışını izləyəcək, Füzulidə qədim məscid, qəzet redaksiyası, hərbi hissə, köhnə qəbiristanlıq və şəhər dağıntılarını ziyarət edəcək.\nCəbrayılda isə Xudafərin körpüsü, su elektrik stansiyası, “Dostluq bulağı”, “Qədim çinar” yay kinoteatrı, şəhər qəbiristanlığı və şəhər dağıntılarına baş çəkiləcək.\nEyni zamanda, xarici tələbələrin ifasında milli folklor nümunələri sərgilənəcək. Böyük milli bayrağın açılması və dövlət himninin canlı oxunması fleşmobu da səfər proqramına daxildir.


Maykl Cordan Çin şirkətini məhkəmədə uddu » Sportnet.az\nTarix: 10-04-2020, 11:35 Baxış sayı: 83 Bölmə: Top oyunları / Basketbol / Göy\nÇin Ali Məhkəməsi yerli idman geyim istehsalçısının ticarət markasını qeyri-qanuni istifadə etməsi ilə bağlı işdə Milli Basketbol Assosiasiyasının (NBA) Maykl Cordanın lehinə qərar verib.\nSportnet.az "Clutch Points" nəşrinə istinadən xəbər veirr ki, araşdırmalar 8 il davam edib. Bildirilib ki, "Qiaodan Sports" şirkəti öz məhsullarının istehsalı zamanı Cordan adının çincə tərcüməsindən istifadə edib.\n"Çikaqo Bullz" əfsanəsi və 6 qat NBA çempionunun Çində xeyli sayda pərəstişkarı var.\n2016-cı ildə Cordan bu şirkkətlə mübahisəni qazanıb, lakin indiyə qədər onun ad variantının Çin transkripsiyasında "Qia Dan" kimi istifadəsinə icazə verilib.\nMəhkəmənin qərarına baxmayaraq, Çin firması oyunçu-basketbolçunun "Jumpman" embleminə bənzər idman ayaqqabısı brendi ilə oxşar loqotipindən hələlik yararlana bilər. "Jumpman" Nike şirkətinin "Air Jordan" idman ayaqqabısını tanıtmaq üçün yaradılıb.\nAli Məhkəmə loqotipin istifadəsi işini yenidən baxılması üçün Çin Dövlət İntellektual Mülkiyyər İdarəsinə yönləndirib.\nBerni Ekklstoun: "Putin sadə və düzünə insandır"\nTarix: 2-05-2020, 14:59 Bölmə: Digər / Formula 1


MATC.AZ: Tokio-2020: Yarımfinalçılar bəlli oldu\n30 İyul 2021, 17:46\nTokio Yay Olimpiya Oyunlarında qadın futbolçuların mübarizəsi davam edir. Matc.az xəbər verir ki, bu gün Olimpiadanın yarımfinalçıları müəyyənləşib.\nGünün ilk matçında Kanada və Braziliya milliləri üz-üzə gəlib. Oyunun əsas və əlavə vaxtında hesab açılmayıb. Nəticədə qalibi müəyyənləşdirmək üçün penaltilər seriyasına ehtiyac yaranıb. Kanada ilk penaltini qaçırmasına və hesabda geri düşməsinə baxmayaraq, mərhələ adlayan tərəf olub. Qolkiper Stefani Labbe Andressa və Rafaellenin 11 metrlik zərbələrini dəf edərək komandasına qələbə qazandırıb.\nBeləliklə, qadın futbolçulardan ibarət Braziliya millisi növbəti dəfə Olimpiadanın qalibi olmaq şansını itirib. Qeyd edək ki, cənubi amerikalılar heç vaxt Yay Olimpiya Oyunlarında çempionluq yaşamayıblar. Braziliya ən yaxşı halda (2004, 2008) gümüş medalla kifayətlənməli olub.\nBöyük Britaniya - Avstraliya matçında qalib əlavə vaxtda müəyyənləşib. Yeddi qolun qeydə alındığı matçdan əzmkar qələbə ilə ayrılan Avstraliya futbolçuları yarımfinala yüksəliblər. İsveç millisi isə Yaponiya yığmasından güclü olub. Sonuncu 1/4 final görüşü Niderland və ABŞ yığmaları arasında baş tutub. Dörd qolun qeydə alındığı matçın əsas və əlavə vaxtında qalib müəyyənləşməyib. Bu üzdən penaltilər seriyasına ehtiyac duyulub. 11 metrlik zərbələri daha dəqiq yerinə yetirən ABŞ yığması sonuncu yarımfinalçı olub.\nBeləliklə, avqustun 2-də baş tutacaq yarımfinal görüşlərində Avstraliya İsveçlə, Kanada isə ABŞ-la üz-üzə gələcək.\nKanada – Braziliya - 0:0 (penaltilər - 4:3)\nBöyük Britaniya – Avstraliya - 3:4\nQollar: Uayt, 57; 66; 115. - Kennedi, 35. Kerr, 89; 106. Fouler, 103.\nİsveç – Yaponiya - 3:1\nQollar: Eriksson, 7. Bləkstenius, 53. Asllani, 68-pen. - Tanaka, 23.\nNiderland - ABŞ - 2:2 (penaltilər - 2:4)\nQollar: Miedema, 18; 54 – Myuis, 28. Uilyams, 31.


Azərbaycan Ordusu dünya orduları sırasında 50-ci yerdədir 1905.az\nAPA-nın məlumatına görə, “Global Firepower” təşkilatının açıqladığı reytinq siyahısında 106 ölkə yer alıb. Siyahı hazırlanarkən ölkələrin nüvə potensialı nəzərə alınmayıb, orduların quruda, havada və dənizdə adi silahlardan istifadə imkanları, həmçinin ölkənin malik olduğu iqtisadi resurslar və coğrafi vəziyyəti əsas götürülüb. Ümumilikdə 50 faktor əsasında tərtib olunan siyahıya ABŞ Ordusu başçılıq edir. İkinci yerdə Rusiyadır. İlk onluğun sıralaması isə belədir: Çin, Hindistan, Böyük Britaniya, Fransa, Almaniya, Türkiyə, Cənubi Koreya, Yaponiya.\nUkrayna 21-ci yerdə qərarlaşıb. Ermənistan isə ümumiyyətlə siyahıya düşə bilməyib.


WSJ: "Rusiya Türkiyə yaxınlaşması Azərbaycana zərbə ola bilər"\nEv Siyasət WSJ: “Rusiya Türkiyə yaxınlaşması Azərbaycana zərbə ola bilər”\nRusiyadan təbii qaz nəqlindən asılılığı azaltmaq barədə Avropa İttifaqının Azərbaycandan qaz ixracı planları Ankara və Moskva arasındakı son razılaşmalar baxımından təhlükə altına düşə bilər. Bu barədə The Wall Street Journal qəzetində dərc olunan məqalədə deyilir.\n“Rusiya və Türkiyə onları birləşdirən qaz kəməri üzərində işi bərpa etmək niyyətində olduqlarını nümayiş etdiriblər ki, bu da Rusiya qazından asılılığın azalması ilə bağlı Avropa İttifaqının səylərini heçə endirə bilər”, -nəşr yazır.\nTürkiyə və Rusiya liderləri çərşənbə axşamı Sankt-Peterburq görüşündə “işarə ediblər ki, “Türk axını” qaz kəmərinin mümkünlüyü yenidən ortaya çıxıb”.\n“Bu, Azərbaycan üçün zərbə olacaq. Prezident İlham Əliyev bildirib ki, öz ölkəsini iri qaz ixracatçısına çevirmək istəyir”.\nAzərbaycan və Aİ rəsmi şəxsləri Azərbaycan qazının Türkiyə və Yunanıstan vasitəsilə İtaliyaya nəqli üçün “Cənub” qaz dəhlizinin inkişafının üstünlükləri barədə danışıblar.\n“Cənub” qaz dəhlizinin inşası artıq aparılır və Avropaya ilk təbii qaz nəqli 2019-cu ilin sonlarında gözlənilir.\nLakin əgər “Türk axını” işə düşərsə (o da 2019-cu ilədək hazır olmalıdır) ola bilsin ki, “Cənub” qaz dəhlizinin tutumunu genişləndirməyin mənası olmasın”, – nəşr qeyd edir.\nÖz növbəsində Türkiyənin XİN rəhbəri Mövlud Çavuşoğlu TRT telekanalına bildirib ki, Sankt-Peterburqda TANAP və “Türk axını” qaz kəmərlərinin mümkünlüyü məsələsinə baxılıb.\nRəsmi Bakı hələlik bu məlumatı şərh etmir. TANAP “Cənub” qaz dəhlizinin əsas halqasıdır ki, bununla Azərbaycan qazı Türkiyə və Avropaya nəql ediləcək.\nƏvvəlki məqaləAzərbaycan Yessentukidə 25 mln dollara sanatoriya tikir\nNövbəti məqalədə“İstərdim onun aqibəti də Bəşər Əsədin aqibətinə çevrilməsin”


Bugün 2019-07-18 14:52\nQarabağ müharibəsi əlilləri və şəhid ailələrinin yeni mənzillər verildi\nƏmək və Əhalinin Sosial Müdafiəsi Nazirliyi tərəfindən Bakının Binəqədi rayonunun Mehdiabad qəsəbəsindəki Gənclər şəhərciyində yeni yaşayış binalarından alınaraq təmir etdirilmiş 11 ədəd mənzil Qarabağ müharibəsi əlilləri və şəhid ailələrinə təqdim edilib\nNazirliyin ictimaiyyətlə əlaqələr şöbəsindən “APA-Economics”ə verilən məlumata görə, mənzillərin istifadəyə verilməsi tədbirində Dövlət Sosial Müdafiə Fondunun direktoru Zakir Babayev müharibə əlilləri və şəhid ailələrinin sosial müdafiəsinin gücləndirilməsi sahəsində həyata keçirilən tədbirləri diqqətə çatdırıb.\n“Bu il Əmək və Əhalinin Sosial Müdafiəsi Nazirliyi tərəfindən 26 rayonda 116 fərdi yaşayış evi, Beyləqan rayonunda 54 mənzilli yaşayış binası, Abşeron rayonunda hazır yaşayış binalarından alınaraq təmir etdirilmiş 64 mənzil qeyd olunan vətəndaşların istifadəsinə verilib. Beləliklə, cari ildə ümumilikdə 234 nəfər şəxs, o cümlədən 149 nəfər Qarabağ müharibəsi əlili, 85 şəhid ailəsi müasir tələblərə cavab verən yeni mənzillərlə təmin edilib. Hazırda müharibə əlilləri və şəhid ailələri üçün nazirliyin sifarişi ilə Bakı şəhərində və respublikanın müxtəlif bölgələrində çoxmənzilli və fərdi yaşayış evlərinin tikintisi, yeni yaşayış binalarından mənzillərin alınaraq təmir etdirilməsi işləri davam etdirilir”, - deyə Z.Babayev əlavə edib.\nDSMF sədri Qarabağ müharibəsi əlilləri və şəhid ailələrinin Prezidentin aylıq təqaüdü, habelə pensiya və sosial müavinətlərlə də təmin edildiklərini, ötən dövrdə bu sosial ödənişlərin mütəmadi olaraq artırıldığını vurğulayıb. O, həmçinin ölkəmizdə əlilliyi olan şəxslərin, o cümlədən Qarabağ müharibəsi əlillərinin tibbi-sosial reabilitasiyası, eləcə də xaricdə ixtisaslaşmış bərpa müalicəsinin təşkili sahəsində də mühüm işlərin görüldüyünü bildirib.


Avtomobil oturacaqları: yeni standartlar - Balaca uşaq - 2021\nAvtomobil oturacaqları: yeni standartlar\nBu gün bir çox valideynlər və mütəxəssislər üçün avtomobil oturacaqları yaradılan ECE R44 / 04 standartı kifayət deyil. Buna görə "yeni şeylər gəlir". Tezliklə satışda olan hər markada i-Size avtomobil oturacaqları olacaq.\nAvtomobil oturacaqlarının istehsalı üçün yeni qaydaların tətbiqi barədə qərarın verilməsinə səbəb nədir? İstehsalçılar və mütəxəssislər işarə edirlər təhlükəsizlik qəza sınaqlarında satıla bilən bir çox avtomobil oturacağının əslində zəif performansı.\nBundan əlavə, əvvəllər istifadə edilmiş avtomobil oturacaqlarının əhəmiyyətli bir dezavantajı onların ölçüsüdür: avtomobil oturacaqlarının çoxu çox kiçikdir və istehsalçı onlardan istifadə etməyi tövsiyə etdiyi yaşa qədər körpələr üçün kifayət etməyəcəkdir. Bu, ikinci bir ön oturacaqlı avtomobil oturacağını almağa məcbur edir: bu güzəştdir, lakin olduqca yaxşı bir həll deyil.\nYeni i-Size standartı\nMüasir avtomobil oturacaqları ilə bağlı bütün ittihamları ağırlayan mütəxəssislər, BMT-ni hərəkətə gətirdi 2013-cü ilin iyul ayında yeni tövsiyələr hazırlayan xüsusi bir komissiyanın təyin edilməsi.\n15 aya qədər uşaqları arxa cəbhədə daşımaq öhdəliyi: bunun sayəsində avtomobildə olan ən kiçik uşaqların daşınması artırılmalı və baş və boyun daha yaxşı qorunmalıdır.\nZərbə olduqda avtomobil oturacağında əlavə testlər aparmaq öhdəliyi maşının tərəfində\navtomobil oturacaqlarının yeni bölümü uşağın boyuna görə uşaqların avtomobil oturacaqlarına vaxtından əvvəl köçürülməsinin qarşısını alan ağırlıqdan daha çox,\nbir ISOFIX avtomobil oturacağının quraşdırılmasını tövsiyə edərək, kreslo səhv quraşdırılma riskini azaldır.\n"Köhnə" avtomobil oturacaqları haqqında nə demək olar?\nYeni i-Size standartının tətbiqi təsdiq edilmiş oturacaqların, ECE R44 / 04 standartına uyğun olmağa mane olmur. Hər şey göstərir ki, yeni təlimatlar üzərində iş bitənə qədər "köhnə" avtomobil oturacaqlarından istifadə edə biləcəksiniz. İki növ avtomobil oturacağı bir müddət mağazalarda satışa çıxarılacaq. Bu gün yeni i-Size avtomobil oturacaqları ala bilərsiniz.\nVideo: VAZ-2104-ün tarixi, parametrləri, modifikasiyaları, şəkil+video Azərbaycan dilində (Dekabr 2021).\nCopyright 2021 \_ Avtomobil oturacaqları: yeni standartlar...


Qədimdən qədim aşıq poeziyamızın həmişəuca “Qoca Qartal”ı…\n“Tovuz”... Tələffüzü də şirin səslənən bir elat...\nBu rayonun aşıq ədəbiyyatımıza ünlü adlar vermiş şipşirin sədalı Azaflı kəndi...\nVə bu yurdun dadlı istedad və qanlı millət oğlu, yüzlərlə “yad” obyektlərlə bahəm “Azaflı dübeyti”, “Azaflı gözəlləməsi”, “Azaflı dünyası”, “Azaflı gəraylısı”, “Azaflı müxəmməsi” və s. başlıqlarla vəsfkarı Mikayıl Azaflı...\n“Azaflı” toponim-toplumlarının Türk dünyasının digər areallarında da (o cümlədən Türkiyənin Adana vilayətində) olması faktları var... lakin onların ən məşhurlarından olan bu yazı qəhrəmanımız -\nDaha canlı, daha real fakt...\nİki yaşındaykən atadan yetim qalmış Mikayılın təlim-tərbiyəsilə əmisi - “obanın ən saz sazçalanı” Həsən məşğul olub. Ondakı saz-söz sevgisi də elə əmisindən, ustadlığı isə adları mahala sığmayan Aşıq Əsəd və Aşıq Yusifdən gəlib.\nBəs, bu el aşığının siyasi sel axarına - dissidentliyə (!) gedən milli vətənpərvərliyi kimdən gəlib? Deyəsən, yalnız özündən. Nədən ki, onun orta məktəb illərində o obada nə bu qəbil canlı nümayəndə varmış, nə də onun hələ siyasi ədəbiyyat oxuyan vaxtlarıymış. Amma onun genindəki hansı milli özgürlük damarıysa hələ yeddinci sinifdəykən dəbərir və “millət atası” Stalinin şəkli üstünə mürəkkəb dağıdır. Bu “qlobal” hadisə onun adını “partiya və hökumət”in həmin mürəkkəbdən də qara siyahısına salır və bu “şansız” (o dövr nostaljili müəlliflərin təbiriycə “şanssız”) pioner bir müddət qaçaq həyatı yaşamalı olur.\nBu müvəqqəti qaçaqlıq onda şəxsi ağrı-acılardan çox, milli anlaq duyğuları oyadır. Camaatı bəzi şeylərdən xəbərdar etmək həvəsinə düşür və bunun “ən az-ən saz” şəklini şeirdə görür. “Çoşqun” təxəllüsü ilə şeirlər yazmağa başlayır. Bir müddət sonra “Əzablı”ya və nəhayət, “Azaflı”ya keçir.\nƏsgərliyi müharibə illərinə düşən (1941-1945), dava bitdikdən sonra “sənəd-sünəd qarışıqlığı” səbəbindən “pantürkist” damğası ilə (sübuta yetirə bilməsələr də) həbsə alınıb “Sibir-sürgün” edilən Mikayılın daha qara günləri başlayır. Bütün qapılar (dədə-baba öyündəki “cır-cır”dan savay) üzünə bağlanır. Hər vasitəylə onu ləkələmək və yenidən həbs etmək istəyirlər. Amma bəs nə, sayaq? Dilemmalar yaranır; “bəs el-oba rəyi”, “bol məhsul yorğunluğunu onun saz-sözüylə çıxaran camaat”?.. Şəxsiyyətinə hörmətin bu qədər artdığı, apardığı toyların ardı-arası kəsilmədiyi bir dövrdə onu nə adla aradan götürməli?..”\nNəhayət, ovaxtkı obrazla desək, “nailiyyət əldə edilir”. Bu, Ustadın sənətkar qızının dilindən nəql edilir:\n“Atamın dövrdən, quruluşdan narazılıq bildirdiyi şeirləri çox idi. Belə şeirlər çoxlarına, əlbəttə ki, xoş gəlmirmiş və onu yenidən həbs etdirmək üçün hiylə qururlar. Toya gedəcəyi evdən “makentoş” palto oğurlayıb, atama satırlar. O da həmin paltonu geyib gedir toya. Toy sahibi paltonu tanıyır...\nSonra evimizi axtardılar, atamın dədə-babadanqalma silahını tapıb, yenidən həbs etdilər. Oğurluq faktı, təbii ki, sübut olunmayıb, silah isə...\nAtamı öz qohumlarının əlilə ilişdiriblər. 1961-ci ildən 1965-ci ilə qədər həbsdə yatıb. Bununla bağlı bir şeiri də var:\nAz qanan qocaltdı, mən qocalmazdım...\nTək elə şeirlərilə yox, vaxt-bivaxt eşitdiyi söhbətlərilə də ədalətli dünya, cəmiyyət sevdalısı olmuş atam ölər günülərinədək Sovet quruluşu ilə barışmaz oldu. Heç bir dövlətdən asılı olmayan, müstəqil, bütöv Azərbaycan arzusunda idi. Söz düşəndə “qurd ağacı içindən yediyi kimi, bu quruluş da öz içindən dağılacaq” kimi fikirlər işlədən ayıq-sayıq babacığım bu məzmunlu axırıncı sözü 1990-cı il hadisələrində dedi: “Mən bu mənfurun belə olacağını bilirdim...”\nSon günləri 20 Yanvar hadisələri dövrünə düşən və çox gərginlik keçirən aşıq infarkt keçirir. Uzun müddət xəstəxanada yatır. Qızına “qələm-kağız götür, bu dünyaya son bəndlərimi sən yaz” deyir:\nEşidin ey dünya, eşidin ellər!\nAzərin ürəyi qana dönübdür.\nZəmidə sünbüllər, bağçada güllər,\nXalqımın çörəyi qana dönübdür.\n“Aşıq gördüyünü çağırar” deyirlər. Azaflı da, bu zərb-məsəldəki kimi - yalnız görüb-götürdüyünü qaytararmış xalqa. Əlbəttə, sehr-sehr sözlər, bağrı-badaş qafiyələrlə:\nOnun qələm qənimətlərindən heç biri, bəzi yazarların “qoy durum birini də yazım” “silsilə”sinə bənzəmir. Bütün şeirləri hansısa hadisəyə, himini fərdilikdən götürsə də, yönü ictimailiyə işləyən duyğulara gedir. “Ağarmayın, ay saçlarım, amandır” şeirində də eləcəlik. Sən demə, bu əzabkeş aşığın saçları zindanda olarkən bir gecənin içində ağarıbmış. Bərbərxanada üzünü təraş etdirməkçün ayna qarşısına keçir və... gözlərinə inanmır.\nBu an mən də bir yazı inanmazlığı edərək, haqqında danışdığım həmin şeirin əvəzinə, onun o dövr üçün “ağeləmə” kimi səslənən bir şeirindən bir bəndi təqdim edim:\nTarix söyləyir ki, hələ dünyaya\nBəs onun özü haqda -\nNələr söylənib, nələr edilib?\nBəli, məlum siyasi zəmanə bu azman sənətkarı çox döysə də, qaynar təbinə, bənzərsiz ilhamına görə öymə məcburiyyətində də qalıb. Başını SSRİ başına qoşmaq istəyən Azərbaycan SSR müdiriyyəti onu dəfələrlə Moskva törənlərinə aparmalı olub. Məlum Azadlıq fütuhatlarından və milli istiqlalımızdan sonra isə, təbii ki:\n- qurultay və digər tədbirlərdə bu böyük sənətkara ehtiramla söz, çıxış imkanı yaradılıb, Filarmoniyada, Yazıçılar Birliyində təntənəli yubiley törənləri, xatirə-anımları keçirilib, Novruz bayramı şənliklərində milli müdrikimiz Dədə Qorqud obrazını canlandırmaq həvalə olunub, 1989-cu ilin mayında, ədəbiyyat və incəsənətimizin inkişafında xidmətlərinə görə, “Əməkdar mədəniyyət işçisi” adına layiq görülüb, bir neçə kitabı (başda “Zindan şeirləri” olmaqla!) nəşr edilib, ölümündən sonra adı Tovuz şəhərindəki küçələrdən birinə verilib, Azaflı kənd orta məktəbi önündə büstü qoyulub və s.\nİndi də sözlərdən.\nProfessor Mahmud Allahmanlı: “Azaflı Mikayıl düz 50 il Tovuz aşıq məktəbinə hökmranlıq etdi. Hələ sağlığında ikən əfsanələşmiş bu azmanın şeirləri tikanlı sərhəd məftillərini aşaraq İrana, Türkiyəyə işlədi, yaxın-uzaq elləri fəth etdi”.\nTənqidçi Vaqif Yusifli: “Mikayıl Azaflı da əksər klassik aşıqlarda olduğu kimi, acı tale ilə üzləşib. Onun sevgilisi əlindən alınmayıb, necə deyərlər, Məcnun kimi çöllərə düşməyib, amma ”xoşbəxt sovet quruluşunun” haqsızlığına məruz qalıb. Şöhrətinin ən parlaq bir çağında dörd il azadlıqdan məhrum edilib. Azaflıdan öncə də 1937-ci ildə Şirvan aşıq sənətinin görkəmli nümayəndəsi Mirzə Bilal həbs olunmuşdu, amma onun sürgündə şeir yazıb-yazmadığı məlum deyil. El şairi Məzahir Daşqının da həbsdə şeirlər yazdığı məlumdur. Azaflı isə “Zindan şeirləri” ilə gəmidə oturub gəmiçi ilə mübarizə aparan bir mücahidə çevrildi”.\nSözümü, hər beş kəlməsindən biri “qocalıq” olmuş bu uca sənətkarın öz misraları ilə bitirirəm:\nTəbrizdə qardaşım, Sibirdə balam,\nBax, onlar ağartdı başımı mənim...


Sədərək Yusifin Azərbaycandan Avropaya çıxardığı milyonlar » Newscenter.az\nSədərək Yusifin Azərbaycandan Avropaya çıxardığı milyonlar\n24 Fevral 2019, 10:00\nNewscenter.az.24.02.2019. Son illərdə təkcə məmurlar deyil, işadamları da Azərbaycandan pullarını çıxarırlar. Hər kəs, istər oğurluqla, istər soyğunçuluqla, istər min bir fırıldaqla, lap elə zəhmətlə əldə etdiyi sərvətə etibarlı yer axtarır.\nNewscenter.az Avropada yaşayan araşdırmaçı jurnalist Cavanşir Həsənliyə istinadən xəbər verir ki, Sədərək Ticarət Mərkəzinin sahibi Yusif Qədimbəyli (əslində Qədimbəyli ticarət mərkəzinin formal sahibidir) bir il ərzində ölkədən 1.5 milyon dollardan çox vəsait çıxarıb. Sədərəkdən ticarətlə məşğul olan işadamlarından (hərçənd ki, onların işləri devalivasiyadan bəri yaxşı getmir, bir çoxları yetərincə borclanıblar və faktiki olaraq bizneslərinin girovuna çevriliblər) zor-xoş yığılan pullar Çexiyaya axır.\nDüzdür, "Sədəkək"in sahibi Çexiyadakı şirkətini - GADYUS s.r.o.-nu 2007-ci ilin 15 noyabrında təsis edib (qeydiyyat şəhadətnaməsi: C 23999).


Azərbaycanda Milli mətbuat günü qeyd olunur – Pressaz.Az\n22 İyul 2019 22 İyul 2019 Pressaz.Az Pressaz.az-mətbuat-günü-\nBöyük çətinliklərdən sonra o, Bakıda ana dilində “Əkinçi” qəzetinin nəşr edilməsi üçün icazə almışdı. Bu qəzetin ilk nömrəsi 1875-ci il iyulun 22-də çapdan çıxmışdı. “Əkinçi” qəzetinin nəşri bütün Qafqazda əks-səda doğurmuşdu. 1875-1877-ci illər ərzində fəaliyyət göstərmiş qəzetin 56 nömrəsi işıq üzü görmüşdü. “Əkinçi” qəzeti xalqımızın milli oyanışında, milli birliyinin möhkəmlənməsində böyük rol oynamışdır.Lakin “Əkinçi”nin ömrü uzun sürmədi.\nPressaz.az peşə bayramını qeyd edən bütün həmkarlarını təbrik edir və onlara işlərində uğurlar diləyir.\n← Şair-publisist Fəridə Ləmanın aprel şəhidi Mühüd Orucova həsr olunan kitabının təqdimat mərasimi keçirilib\nYabanı bitki sandığımız möcüzəvi AMARANT. İltihabdan xərçəngə qədər bütün xəstəliklərə ÇARƏdir →\nAFAQ ALLAHVERDİYEVA: Müəllimlik-vətənpərvərlik peşəsidir!\n04 Oktyabr 2018 Pressaz.Az AFAQ ALLAHVERDİYEVA: Müəllimlik-vətənpərvərlik peşəsidir! üçün şərhlər bağlıdır\nAzərbaycan Respublikası Prezidentinin Sabirabad və Salyan rayonlarında yerləşən qış otlaqlarında meliorasiya işləri ilə bağlı sərəncamı\n16 Fevral 2019 Pressaz.Az Azərbaycan Respublikası Prezidentinin Sabirabad və Salyan rayonlarında yerləşən qış otlaqlarında meliorasiya işləri ilə bağlı sərəncamı üçün şərhlər bağlıdır\nDəm qazı bir ailənin iki üzvünün həyatına son qoydu\n06 Fevral 2019 Pressaz.Az Dəm qazı bir ailənin iki üzvünün həyatına son qoydu üçün şərhlər bağlıdır


deyilənlərə görə, Bakıda, İçərişəhərdə Axund Hacı Abuturab ağa iki qızını bu məktəbə yazdırdığına görə onu namaz üstə öldürüblər\n40 yaşlı kitabxana\nBu yaxınlarda Naxçıvan Dövlət Universiteti Elmi Kitabxanasının 40 illik yubileyi keçirildi. Tədbiri giriş sözü ilə açan Naxçıvan Dövlət Universitetinin rektoru, akademik İsa Həbibbəyli təhsil ocağının 40 yaşlı kitabxanasının bu müddət ərzində minlərlə oxucuya xidmət göstərdiyini, onların intellektual səviyyəsinin yüksəlməsində, bədii-estetik zövqünün düzgün formalaşdırılmasında əhəmiyyətli rol oynadığını vurğuladı.\nElmi Kitabxananın direktoru, filologiya elmləri namizədi Aypara Behbudova öz çıxışında mərkəzin fəaliyyəti dövründə dünya kitabxana təcrübəsindən bəhrələnərək oxuculara yüksək səviyyədə xidmət göstərdiyini və bu prosesin daha geniş müstəvidə davam etdiriləcəyini bildirdi: «Hər cür müasir tələblərə cavab verən kitabxanada 5 oxu zalı fəaliyyət göstərir. Şöbələrin hər birində kompyuter və 1 ədəd idarəedici aparatla təmin olunmuş 21 yerlik elektron resursları zalı da var. 2000 - ci ildən kitabxanaya verilən ədəbiyyatların elektron katoloqu yaradılıb. Bu isə oxuculara kitabxananın fondu ilə yanaşı, İnternet vasitəsi ilə digər ölkələrin kitabxanaları ilə əlaqə yaratmağa imkan verir.\nKitabxananın 3 dildə - Azərbaycan, rus və ingilis dillərində sayıtı yaradılıb. Bundan başqa, həmin dillərdə “Naxçıvan Dövlət Universitetinin Elmi Kitabxanası” adlı kitab çap olunub. Amerika, Avropa, MDB, Türkiyə, İran və digər ölkələrin universitetləri, cəmiyyətləri, assosiasiyaları, nəşriyyatları, ayrı-ayrı elm və mədəniyyət xadimləri ilə əlaqələr yaradaraq, ədəbiyyat və informasiya mübadiləsi aparırıq.\nKitabxana dünyanın 40 ölkəsinin 200-dən çox elmi-müəssisəsi və kitabxanası ilə mübadilə aparır».\nKitabxanada mədəni-kütləvi tədbirlərin keçirilməsinin daim diqqət mərkəzində saxlandığını qeyd edən direktor, bu qəbildən olan tədbirlər haqqında da məlumat verdi: «Mütəmadi olaraq muxtar respublikanın və eləcə də ölkəmizin tanınmış yazıçı və şairləri, elm və mədəniyyət xadimləri ilə görüşlər keçirir, oxucu konfransları, ədəbi-bədii gecələr təşkil edirik. Bu siyahıya böyük maraqla qarşılanan kitabxana günlərini də daxil edə bilərik».\nYubiley tədbirində Naxçıvan Dövlət Universitetinin elmi işlər üzrə prorektoru, AMEA-nın müxbir üzvü Vəli Hüseynov, Türkiyənin “Yıldız” Texniki Universitetinin professoru Adil Allahverdiyev, M.S.Ordubadi adına Naxçıvan Muxtar Respublikası Kitabxanasının direktoru, filologiya elmləri doktoru Yusif Səfərov, Naxçıvan Muxtar Respublikası Mədəniyyət və Turizm Nazirliyinin kitabxanalar üzrə mütəxəssisi Südabə Məmmədova, AMEA-nın Naxçıvan bölməsinin Elmi Kitabxanasının direktoru Nuridə Kəngərli və başqaları çıxış edərək mədəniyyət ocağının Naxçıvanın həyatındakı əhəmiyyətindən bəhs etdilər.